Devenport: Normalizacija odnosa Beograda i Prištine uslov za ulaz u EU\nNormalizacija odnosa Beograda i Prištine uslov je za članstvo Srbije u Evropskoj uniji (EU), izjavio je danas šef delegacije Evropske unije Majkl Devenport.\n„Činjenica je da nijedna zemlja ne može u EU bez ispunjavanja svih kriterijuma, svih 35 poglavlja u slučaju Srbije. Jedinstvan stav 28 zemalja članica jeste da mora da dođe do sveobuhvatne normalizacije odnosa Beograda i Prištine“, kazao je Devenport u debati „EU i Srbija – koji su naši uslovi“, upitan da li je priznavanje nezavisnosti Kosova uslov za članstvo Srbije u EU.\nFunkcioner Demokratske stranke Zoran Lutovac kazao je da je Srbija pored uobičajenih kriterijuma za ulazak u EU imala i poglavlja koji su postavljena u konkretnom slučaju, poput Kosova, ali da su političke elite „to prenaglašavale da bi opravdale svoju neuspešnu politiku“. „Vladajuće elite se izvlače na to da EU njima traži više, da ih uslovljava. Govore o EU, ne kao o zajedničkim vrednostima, već o mestu gde bi trebalo da idemo iz pragmatičnih razloga“, kazao je Lutovac i dodao da se nada skorom otvaranju poglavlja, jer će onda ona morati da se zaista i implementiraju.\nPredsednica Helsinškog odbora za ljudska prava Sonja Biserko kazala je da su netačne „sve teze o tome da se postavljaju novi uslovi“ i da je EU građena kao pravni okvir koji je potreban svim građanima Srbije.\nUpitan da li Srbija treba da uđe u EU, sociolog Jovo Bakić rekao je da će tu opciju podržavati sve „dok se EU ne fašizuje“ i podsetio da desničarske stranke poput Nacionalnog fronta u Francuskoj i Zlatne zore u Grčkoj rastu.\nOn je ocenio i da je EU pogazila sopstvene vrednosti, naročito kada je reč o izbeglicama, ili kada je postupila protivno odluci Ustavnog suda Grčke koji je kao neustavno ocenio smanjenje penzija.\nGovoreći o mogućnosti da se prva poglavlja u pregovorima Srbije i EU otvore do kraja godine, Devenport je kazao da je Evropska komisija već dala saglasnost na poglavlje 32, o finansijskoj politici, i otvaranje poglavlja 35, o Kosovu, i dodao da misli da će naredna tema biti otvaranje poglavlja 23 i 24, koja se odnose na vladavinu prava.\n„Očekujemo odluku Vlade Srbije o usvajanju akcionih planova za ova poglavlja“, rekao je Devenport.\nGovoreći o narednom izveštaju Evropske komisije o napretku Srbije, Devenport je kazao da će pozitivnih ocena biti tamo gde je to opravdano i da će biti više konkretnih uputstava za konkretne akcije, naročito u oblasti pravosuđa. On je, upitan o izveštavanju medija u toku izborne kampanje, ali i za vreme izbora, kazao da je EU na prošlim izborima izrazila zabrinutost, pre svega po pitanju izveštavanja medija. Lutovac je ocenio da će povod za vanredne izbore biti to što je rejting Srpske napredne stranke dostigao maksimum, zbog raskola unutar SNS-a i to što pred zasebne lokalne izbore SNS nema kvalitetan kadar na lokalu, a da u Srbiji ne postoje uslovi za fer izbore i podjednak pristup u medijima.\n„Ne postoje uslovi, svi znaju da ne postoje“, kazao je Lutovac.\nSonja Biserko ocenila je da opozicija nije ponudila ništa novo i drugačije od aktuelne vlasti, a da sadašnja vlast vlada kao u jednopartijskom sistemu, „a vladajuća partija se drži samo na rejtingu Aleksandra Vučića i već su javno vidljive podele“.\nBakić je ocenio da u Srbiji ne postoje uslovi za jednaku zastupljenost svih stranaka u medijima, da naročito tu mogućnost nema opozicija i da „svako ko živi u ovoj zemlji to zna“. Upitan šta misli o navodima da građani Srbije žive u strahu, Devenport je upitao „Koga je strah“ i dodao da se on ni jednog političara u Srbiji plaši.\n„Ja se ne bojim nijednog vašeg političara, ali to bi bilo malo čudno“, kazao je Devenport, upitan da li se on bojao kada je premijer Srbije vikao na njihovoj zajedničkoj konferenciji o slobodi medija.


Barracuda, partner od poverenja\non novembar 04, 2021\nBarracuda, partner od poverenja i vodeći provajder u oblasti Cloud bezbednosnih rešenja, objavila je da je, prema izveštaju Gartner Magic Quadrant za web aplikacije i API bezbednost konsultantske kuće Gartner, proglašena za vodeću kompaniju u 2021. godini.\nPrema Gartneru, tržište web aplikacija i API zaštite podeljeno je u dva glavna segmenta: WAAP servisi i WAAP uređaji. Vodeće kompanije za bezbednost i upravljanje rizikom trebalo bi da daju prednost WAAP-u kojim se uspostavlja laka kontrola i specializovana zaštita od naprednih botova i i naprednih API napada.\nBarracuda isporučuje bezbednosnu platformu za web aplikacije koja štiti hostovane web aplikacije, obezbeđuje API-je i mobilne aplikacije, brani od botova i DDoS napada i omogućava automatizaciju organizacijama koje integrišu bezbednost u svoje postojeće CI/CD procese.\n"Ovo je 5. godina za redom kako je Barracuda proglašena za vodeću kompaniju i verujemo da će se taj trend nastaviti prikazujući tako našu posvećenost da korisnicima kontinuirano pružamo visok nivo bezbednosti kojom je lako upravljati.“ – rekao je Tim Jefferson, SVP sektora za zaštitu podataka, bezbednost mreže i aplikacija u kompaniji Barracuda.”


Članice EU se formalno dogovorile o uvođenju KOVID-PASOŠA: Hoće li oni koji ne žele ili ne mogu da prime VAKCINU biti DISKRIMINISANI?! – Naši u svetu\nČlanice EU se formalno dogovorile o uvođenju KOVID-PASOŠA: Hoće li oni koji ne žele ili ne mogu da prime VAKCINU biti DISKRIMINISANI?!\nObjavljeno 14/04/21 u 17:30\nFoto: Tanjug (AP Photo/Maya Alleruzzo, File)\nSertifikati bi omogućili vakcinisanima, oporavljenima od kovida-19 ili licima sa negativnim rezultatima testa, da lakše putuju unutar Evropske unije, gde su ograničenja kretanja u velikoj meri pogodila turističku industriju, prenosi agencija Rojters.\nFoto: PixaBay(AP Photo/Rick Bowmer, File)\nSve države članice EU “podvukle su svoju posvećenost da okvir imaju spreman do leta 2021. godine”, navodi se u dokumentu koji su podržali nacionalni izaslanici, a u koji je Rojters imao uvid.\nEvropski parlament, koji isto tako mora da se složi sa predlogom kako bi stupio na snagu, treba da usaglasi sopstveni stav krajem ovog meseca, a završni razgovori između poslanika, nacionalnih izaslanika i izvršne vlasti evropskog bloka, treba da počnu u maju.\nZemlje EU paralelno rade na tome da osiguraju “da budu uspostavljena neophodna tehnološka rešenja”, navodi se u dokumentu EU, tako da novi digitalni ili papirni sertifikati mogu biti stavljeni u upotrebu nakon odobrenja.\nDok bi evropske članice bile obavezne da priznaju vakcine koje je odobrila EU, specifične zemlje bi takođe mogle da izdaju sertifikate kojim se prihvataju ruska vakcina “Sputnjik” ili kineska “Sinovak”.\nkovid pasošZemlje EU\nPorodične veze Karađorđevića sa dinastijom Vindzor: Članovi srpske dinastije imaju pravo na britansku krunu\nAngela pred kritikama zbog policijskog časa: “Ovo je posebno osetljivo pitanje u istočnoj Nemačkoj”\nBrnabić i Selaković o predlogu EU o “kovid pasošima”\nŠta šokantan predlog Brisela o “kovid pasošima” znači za građane Srbije\nEK predstavlja digitalne zelene sertifikate za lakše putovanje unutar EU, prednosti i…\n“Možemo biti među prvima na svetu”: Danska radi na uvođenju digitalnog…\nKako u ZEMLJE EU?! Za osobe iz TREĆIH DRŽAVA posebne procedure i mere a ovo je uslov…


Vučić: Zajednički stav o migrantima - 24.10.2015, Sputnik Srbija\nVučić: Zajednički stav o migrantima\nSrbija, Bugarska i Rumunija imaće zajednički stav po pitanju rešavanja migrantske krize, poručuje premijer Srbije. Zatvorićemo granice ako to učine Nemačka i... 24.10.2015, Sputnik Srbija\nvesti, svet, srbija, rumunija, bugarska, aleksandar vučić, bojko borisov, viktor ponta, region\n14:48 24.10.2015 (Osveženo: 03:35 26.08.2021)\nSrbija, Bugarska i Rumunija imaće zajednički stav po pitanju rešavanja migrantske krize, poručuje premijer Srbije. Zatvorićemo granice ako to učine Nemačka i Austrija, kaže bugarski premijer Bojko Borisov.\nU Sofiji se održava trilateralni sastanak premijera Srbije Aleksandra Vučića sa premijerima Bugarske i Rumunije, Bojkom Borisovom i Viktorom Pontom.\nBojko Borisov je nakon sastanka rekao da Bugarska, Rumunija i Srbija neće dozvoliti da postanu tampon-zona za migrante.\n„Bugarska, Srbija i Rumunija su spremne da zatvore svoje granice ako Nemačka i Austrija zatvore svoje granice za izbeglice“, rekao je Borisov, a prenosi Rojters.\nPremijer Srbije Aleksandar Vučić, međutim, kaže da Srbija pomno prati šta rade evropske zemlje, „pa će tek onda donositi odluke“.\n„Nije nama problem da ih registrujemo i da napravimo veće prihvatne centre, ništa nam nije problem, ali, ako neko misli da je moguće da mi budemo mesto na kojem će da bude dva ili tri miliona izbeglica, to nije realno. I naše tri zemlje su se dogovorile da takav scenario ne mogu da prihvate“, rekao je Vučić.\nPopović: Zid prema Makedoniji sve realniji\n24 Oktobar 2015, 08:59\nIstakao je da će Srbija uvek gledati na izbeglice na najlepši mogući način. „Srbija hoće da prihvati teret, Srbija je spremna da prihvati i veći teret nego što ga danas ima, a ima verovatno veći od svih tranzitnih zemalja. Ali, izvinite, postojaće stvari koje mi nismo u situaciji da uradimo“, rekao je Vučić.\nIstiče da se u Srbiji sa velikim interesovanjem gleda na zajednički rad triju zemalja i na ono što Krajovska grupa treba da predstavlja u budućnosti.\n„Želimo još bližu saradnju i sa Bugarskom i sa Rumunijom. Uvereni smo da naša ekonomska saradnja, koja je dobra, može da bude još bolja i siguran sam da naši prijateljski odnosi mogu da dođu na još jedan viši nivo u odnosu na ono što smo imali u prethodnom periodu“, rekao je Vučić.\nNa sastanku se, kaže, razgovaralo o izbegličkoj krizi, ali i o energetici i svim drugim važnim problemima, poput načina dobijanja gasa, ali najvažnija je bila migrantska kriza.\n„Dogovorili smo se da naše tri zemlje imaju zajednički stav, da jedna drugu pomažu, da izlazimo sa zajedničkim inicijativama, poštujemo evropske odluke, ali uvek zajednički donesemo odluke koje će značiti zaštitu naših državnih i nacionalnih interesa“, ističe premijer.


SMERNICE ZA PROJEKTOVANjE - Konkurs FMU\nSMERNICE ZA PROJEKTOVANjE\nAkustički uslovi za izradu idejnog rešenja zgrade FMU\nSve prostore namenjene scenskom izvođenju ili pripremama izvođača za nastup projektovati tako da imaju adekvatne zvučno-tehničke uslove za visok nivo akustičkog komfora za muzička izvođenja. Gledalište velike scene, kao i prostor pozornice oblikovati i opremiti u skladu sa principima i zahtevima prostorne akustike.\nObzirom da se lokacija nalazi na prometnoj saobraćajnici organizacijom i orijentacijom prostora za izvođenje, kao i primenom savremenih građevinskih zaštitnih mera protiv buke.\nU idejnom rešenju zgrade FMU treba predvideti sve elemente koji su prepoznatljivi na tom nivou projektne dokumentacije, a koji su neophodni da se tokom narednih faza projektovanja obezbedi adekvatan zvučni komfor u prostorima fakulteta. To podrazumeva stvaranje preduslova za postizanje:\ndovoljno niskog nivoa ambijentalne buke,\nočekivanog nivoa estetike zvučne slike u prostorima za muzička izvođenja,\ndovoljno dobre razumljivosti govora u učionicama, amfiteatrima i ostalim prostorima gde se sluša govor, neposredno ili posredstvom sistema za ozvučavanje.\nU idejnom rešenju zgrade FMU treba posvetiti posebnu pažnju rešavanju svih prostora u kojim se postavljaju najsloženiji akustički zahtevi. To su:\nsala za koncerte simfonijskog orkestra,\nsala za kamerne i solističke koncerte\nsala za džez muziku i big-bend\nsala za operske i baletske predstve\nveliki tonski studio.\nZa ove prostore neopodno je da se već na nivou idejnog rešenja zadovolje izvesni uslovi kako bi se u daljem projektovanju omogućila primena kvalitetnih akustičkih rešenja iz domena zvučne zaštite i prostorne akustike.\nDa bi se obezbedila adekvatna zvučna zaštita ovih prostora idejno rešenje treba da zadovolji sledeće uslove:\ndilatiranost dela zgrade u kome se nalaze navedeni prostori od ostatka objekta,\npovučenost ovih prostora od fasade i krova ka unutrašnjosti objekta,\npostojanje tehničke etaže ili sličnog akustički neutralnog prostora prema krovu objekta.\nokruženost svake koncertne sale pojedinačno nekim neutralnim prostorima u kojim nema jačih izvora zvuka (koridori, magacini, garderobe, ostave, sobe sa tihom\nelektro opremom i slično),\ntampon zone sa dvostrukim vratima na svim ulazima iz javnih prostora.\nU objektu treba predvideti adekvatan prostor za smeštaj mašinskog sistema tako da se ventilacija i klimatizacija sala i studija može rešavati na način primeren strogim zahtevima zaštite od buke. To podrazumeva:\ndovoljno velike prostore za smeštaj klima komora i ostale mašinske opreme na poziciji udaljenoj od sala i studija (po mogućnosti izvan linije dilatacije kojom su\novi prostori odvojeni od ostatka zgrade),\nprostore za šahtove i tehničke etaže u objektu da bi se kroz objekat mogli sprovesti ventilacioni kanali velikog preseka, neophodni za rad s malim brzinama vazduha u njima,\nnačin distribucije vazduha u salama koji je primeren prostorima za muzička izvođenja (plenumi iznad i spod sala).\nPri organizaciji prostora i izračunavanju dimenzija i površine sala i studija treba uzeti u obzir činjenicu da njihovi pregradni zidovi moraju biti debljine do 50 cm (masivni zid + enterijerske obloge sa obe strane).\nSala za koncerte simfonijskog orkestra\nForma sale za koncertne simfonijskog orkestra treba da bude paralelopipedna („Shoe box“) potrebne površine i zapremine, uz dopuštene manjih odstupanja koja ne ugrožavaju njen akustički kvalitet. Preporučena veličina sale (površina i visina) su neto i računaju se do enterijerskih obloga zidova i plafona. Zapremina sale treba da bude podešena prema utvrđenoj površini i formi auditorijuma tako da odnos te dve veličine (zapremine i površine auditorijuma) omogući postizanje vrednosti vremena reverberacije T30 = 1,5-2,0 s. Proporcije sale prilagođavaju se zahtevima akustike pri zadatom broju gledalaca, da bi se u njoj mogle postići adekvatne vrednosti ostalih akustičkih parametara. Enterijerske obloge moraju imati intenzivan reljef koji je neophodan za postizanje adekvatne estetike zvučne slike, u svemu prema zahtevima koji se postavljaju u koncertnim salama za simfonijsku muziku.\nAuditorijum sale treba da bude podeljen na parter, manji balkon i plitke galerije po obodu. Kontraindikovano je da se uvodi nagib gledališta u meri koja se primenjuje u pozorišnim salama jer se time smanjuje dodeljena zapremina prostora. U tom smislu, geometrija auditorijuma treba da omogući sagledavanje scene u meri koja je primerena koncertnim događajima (sala nije predviđena za pozorišne namene, a potpuna vidljivost poda bine sa pozicije slušalaca nije neophodna u muzičkim salama). Na galerijama treba, po mogućnosti, predvideti i prostor sa mestima za stajanje. U auditorijumu treba predvideti i potencijalna mesta za smeštaj TV kamera bez ugrožavanja vizura za sedišta. Ova mesta treba odrediti u skladu sa zahtevima snimanja takvih događaja.\nZahtevani kriterijum ambijentalne buke u koncertnoj sali je NR15, što uslovljava da organizacija prostora oko sale omogući distribuciju vazduha na način koji je uobičajen u koncertnim salama. To podrazumeva da treba predvideti:\n- ispod sale plenum za ubacivanje vazduha kroz difuzore na podu ispod sedišta,\n- iznad enterijerskog plafona sale prostor za plenum iz koga se izvlači vazduh.\nUz salu na pogodnom mestu treba predvideti tehničku režiju za kontrolu scenske rasvete i ozvučenja (kada se koristi), kao i prostoriju za video projektor. Ove prostorije moraju imati dobru vidljivost bine. U dimenzionisanju svih tehničkih režija treba uzeti u obzir gubitak prostora za akustički adekvatnu enterijersku obradu na zidovima i plafonu.\nForma sale treba da bude paralelopipedna („Shoe box“) zadate kvadrature i visine, uz dopuštene manje modifikacije koje bi doprinele akustičkom kvalitetu. Preporučena veličina sale (površina i visina) su neto, i računaju se do enterijerskih obloga.\nZahtevani kriterijum ambijentalne buke u sali za kamerne i solističke koncerte je NR20. To zahteva da organizacija prostora oko sale omogući distribuciju vazduha na način koji je uobičajen u koncertnim salama. U tom smislu treba predvideti:\nAuditorijum sale treba da ima geometriju koja omogućava sagledavanje scene u meri primerenoj koncertnim događajima. Kontraindikovano je da se uvodi nagib gledališta kakav se primenjuje u pozorišnim salama jer se time smanjuje efektivna zapremina prostora (potpuna vidljivost poda bine sa pozicije slušalaca nije neophodna u ovakvim salama).\nUz salu na pogodnom mestu treba predvideti tehničku režiju za kontrolu scenske rasvete i ozvučenja (kada se koristi), kao i prostoriju za video projektor. Iz ovih prostorija mora postojati dobra vidljivost bine. U dimenzionisanju tehničkih režija treba uzeti u obzir gubitak prostora za akustički adekvatnu enterijersku obradu na zidovima i plafonu.\nSala za džez muziku i big bend\nU idejnom rešenju ove sale potrebno je predvideti prostor za enterijerske obloge po zidovima i plafonu. Akustičke osobine ove sale podešavaju se materijalizacijom tih obloga u narednim fazama projektovanja. U ovoj sali auditorijum može imati nagib koji omogućava bolju vidljivost bine.\nZahtevani kriterijum ambijentalne buke u sali za džez muziku i big bend je NR25. Pri takvom kriterijumu poželjno je, ali ne i nužno, da se distribucija vazduha organizuje kao u ostalim salama sa plenumom ispod auditorijuma i plenumom iznad enterijerskog plafona sale.\nSala za operske/baletske predstave\nOva sala treba da bude organizovana po principima pozorišnih sala, što se odnosi na organizaciju auditorijuma i njegov nagib. Poželjno je da postoji manja galerija pre svega zbog njenog doprinosa difuznosti zvučnog polja, a manje zbog smeštaja dela auditorijuma. Na njoj se mogu nalaziti tehnički prostori i eventualno manji broj gledalaca.\nZapremina sale treba da bude podešena prema usvojenoj površini i formi auditorijuma tako da odnos te dve veličine (zapremine i površine auditorijuma) omogući postizanje vrednosti vremena reverberacije T30  1,2 s. Enterijerske obloge moraju imati reljef koji je neophodan za postizanje adekvatne estetike zvučne slike, u svemu prema zahtevima koji se postavljaju u operskim salama.\nOrkestarska rupa treba da ima adekvatnu dubinu da bi se omogućila izvesna difuznost zvučnog polja u njoj. Pri određivanju dimenzija orkestarske rupe treba uzeti u obzir da će na svim unutrašnjim površinama biti enterijerska obloga priližne debljine 10 cm.\nUčionice i sale za nastavu\nU svim prostorima za nastavu potrebno je da akustički odziv zadovolji zahteve estetike zvučne slike. U tom smislu potrebno je da se u rešavanju spratnih visina u zgradi uzme u obzir postojanje spuštenih plafona na rastojanju oko 15-20 cm od betonske ploče. Njihova materijalizacija će se definisati tokom narednih faza projektovanja.\nVežbaonice za instrumentalnu nastavu\nU organizaciji prostora u objektu i određivanja površina vežbaonica za instrumentalnu nastavku treba uzeti u obzir da pojačani zahtevi zvučne izolacije između ovakvih prostorija podrazumevaju debljine zidova reda veličine 30 cm. Na prostorijama koje su definisane kao bučne (instrumentalne vežbaonice, sale džez odseka) potrebno je na ulazima predvideti pretprostor sa dvoja vrata ili da manje grupe vežbaonica po grupacijama imaju zajednički pristupni hodnik odvojen vratima prema ostalim prostorima. Pretprostori se mogu koristiti za razna odlaganja.\nPoželjno je da u najmanjim vežbaonicama bar jedan zid odstupa od paralelnosti (kosa površina) da bi se minimizirale sopstvene rezonance karakteristične za male prostore.\nSale za ples i igru\nPri definisanju visine ovih prostorija potrebno je uzeti u obzir da će u njim spušteni plafon biti na distanci od betonske ploče reda veličine 50 cm (akustička obrada i smeštaj ventilacionih kanala).\nNeopodna akustička obrada sala za ples i igru rešavaće se kroz materijalizaciju spuštenog plafona i površine nekih od zidova. Neki zidovi u salama moraju ostati bez obrade da bi se omogućilo rešavanje nužnih zahteva kao što je postavljanje ogledala.\nVeliki tonski studio\nAkustički zahtevi u rešavanju prostora velikog tonskog studija su\nobezbeđenje odgovarajuće veličine (površina i visina) i\nobezbeđenje dovoljno niskog nivoa ambijentalne buke.\nPri određivanju veličine studija uzeti u obzir da će na svim njegovim unutrašnjim površinama biti akustička obrada približne debljine 15-20 cm, a na plafonu mestimično i do 1 m.\nZahtevani kriterijum ambijentalne buke u velikom tonskom studiju je NR15. Da bi se to obezbedilo neophodno je u idejnom rešenju predvideti da prostor studija bude:\nu delu zgrade koji je dilatiran od ostatka zgrade,\npozicioniran u prizemlju ili na podrumskoj etaži,\nokružen neutralnim prostorijama ili tlom,\nVeliki tonski studio mora imati veštačku ventilaciju koja će zadovoljavati kriterijum za ambijentalnu buku. Da bi se to postiglo potrebno je van dilatiranog dela objekta predvideti prostor za odgovarajuću klima komoru i prostor za kanale većeg preseka do studija kojim će se omogućiti male brzine vazduha u njima. U okruženju studija treba predvideti prostore za takav kanalski razvod.\nU komunikacijama oko objekta predvideti pristupni put i mesto za parkiranje reportažnih kola televizije. Mesto za parkiranje mora biti na poziciji odakle postoji dobra komunikacija sa svim koncertnim salama radi unosa opreme.


Dokićev sastanak s revidentima projektne dokumentacije za autoput na koridoru 5-C - Klix.ba\nBiH Dokićev sastanak s revidentima projektne dokumentacije za autoput na koridoru 5-C\nDokićev sastanak s revidentima projektne dokumentacije za autoput na koridoru 5-C\n6.9.2006. u 18:04\nMinistar komunikacija i transporta Bosne i Hercegovine Branko Dokić sastao se danas u Sarajevu s revidentima i konsultantima projektno-studijske dokumentacije za Projekt: "Autoput na koridoru 5-C", saopćeno je iz resornog ministarstva.\nOsnovna tema ovih razgovora bila je dostignuti nivo revizije nacrta dokumentacije idejnih projekata i Studije izvodljivosti autoputa na Koridoru 5-C.\nRevidenti su istakli da je dostavljena dokumentacija profesionalno urađena i istovremeno ukazali na pojedine oblasti, gdje su, prema njihovoj ocjeni, potrebne određene dopune.\nRevidenti, naprimjer, smatraju da bi postojeću projektno-studijsku dokumentaciju trebalo dopuniti ključnim pitanjima kao što su mogućnost zaduživanja Bosne i Hercegovine, obrada mogućih rizika projekta, izgradnja teških dionica i sl.\nTokom sastanka revidenti su informirali ministra Dokića da je dio revizije projektno-studijske dokumentacije za Projekt: «Autoput na koridoru 5-C» već završen i dostavljen konsultantima na razmatranje, a očekuje se da će kompletna revizija biti završena tokom oktobra, saopćeno je.


(FOTO) TRAVNIK / Završen Deminerski Zadatak Varošluk Put - Travnik\n(FOTO) TRAVNIK / Završen deminerski zadatak Varošluk put\nNa području općine Travnik završen je deminerski zadatak Varošluk put ukupne površine 60.072 m2 na kojem su bili angažovani deminerski timovi Federalne uprave civilne zaštite (FUCZ) iz Travnika, Busovače i mašinski tim FUCZ.\nOvo rizično područje nalazilo se dva kilometra sjeverozapadno od mjesta Turbe između naselja Varošluk i Nula. Kroz lokaciju prolazi put koji spaja navedena naselja i koji se nije koristio zbog opasnosti od mina. U naselja Varošluk i Nula vratilo se 80% raseljenog stanovništva, a uklanjanjem minske opasnosti stvoreni su uslovi za rekonstrukciju puta koji prolazi kroz ovu lokaciju te njegovo korištenje i sigurno okruženje za povratnike naselja Varošluk, Nula, Karaula i Turbe.\nTehničkim izviđanjem ovog zadatka pronađena je jedna PP mina (PMR-2A) i 17 komada NUS-a (neeksplodiranih ubojnih sredstava). Uklanjanje i uništavanje pronađenih minsko-eksplozivnih sredstava izvršili su timovi za UES Federalne uprave civilne zaštite.\nPrimopredaja ovog deminerskog zadatka je obavljena između predstavnika FUCZ i Centra za uklanjanje mina BiH, a predstavnik Općine Travnik je upoznat sa obavljenim radovima i granicama deminirane površine.


Država olakšava odluku doktora da napušte zemlju | Analitika - Informativni Portal\nOdliv ljekara iz javnog zdravstva najveća je opasnost po crnogorski zdravstveni sistem u godinama koje dolaze, upozorio je u razgovoru za Pobjedu predsjednik Ljekarske komore dr Aleksandar Mugoša. On ističe da je taj problem sve učestaliji i da je već duže vrijeme „gotovo nemoguće sresti kolegu koji je zadovoljan uslovima u kojima radi, svojim ekonomskim i socijalnim statusom u društvu“.\nObjavljeno: 04. 01. 2019 - 06:34\nBIJEG - Kao da svi traže neki izlaz iz situacije u kojoj se nalaze – upozorio je dr Mugoša. Naglašava i da država ništa ne radi da zadrži naše ljekare u zemlji, već naprotiv olakšava njihovu odluku da napuste Crnu Goru.\n- S obzirom na to da je školovanje doktora medicine dugotrajno i skupo, bogatim zapadno evropskim zemljama mnogo više odgovara da samo uvezu „gotov proizvod“ nego da troše ogroman novac i vrijeme na školovanje sopstvenog kadra.\nIz tog razloga bog a t e z e m l j e s m a n j u j u administrativne barijere za zapošljavanje ljekara iz Jugoistočne Evrope, povećavaju njihove zarade, obezbjeđuju smještaj, ubrzane kurseve učenja jezika i sve ostalo neophodno za što brži početak samostalnog rada, olakšanu integraciju u sistem i adapta ciju na novu sredinu – kazao je dr Mugoša.\nLjekarska komora neće dozvoliti da zdravstveni sistem bude nesiguran što se tiče rada doktora medicine, poručio je on i istakao da će Komora pokušati da identifikuju sve one koji se nelegalno bave ljekarskim pozivom. Investiranje u zdravstvo, kako je naglasio, mora biti mnogo veće nego do sada, ali i da je neophodno bolje, jasnije i preciznije planiranje kada je u pitanju budućnost zdravstvenog sistema.\n- Ukoliko nam dozvole, u narednoj godini počećemo postupak uvođenja standarda u rad svih javnih zdravstvenih ustanova u zemlji. To bi olakšalo rad ljekara, povećalo nivo kvaliteta zdravstvene zaštite građana, ali i stvorilo preduslove za značajnu uštedu novca i što je najvažn i j e p r i p r e m u naših ustanova za proces međunarodne akreditacije – rekao je dr Mugoša.\nPLATE LJEKARA Komentarišući razne interpretacije o platama ljekara, prvi čovjek Ljekarske komore kategoričan je da su one neprihvatljivo niske s obzirom na to da je njihov rad zbog „potreba službe“ u teoriji, ali i praksi potencijalno neograničen.\n- Sama konstrukcija, koja se, nažalost često može čuti, da su plate doktorima medicine u Crnoj Gori male, a zarade velike, igra je riječi koja sama po sebi nema smisla – kazao je dr Mugoša. Nije, kako kaže, sporno da pojedini doktori medicine zaposleni u javnom zdravstvu imaju zaradu veću od 2.000 eura, ali je njih zanemarljivo malo u odnosu na ukupan broj ljekara. Mugoša naglašava da podaci o visini plata ne bi smjeli biti kontradiktorni i samim tim zbunjujući za javnost, te da je njihov obračun definisan Zakonom o zaradama u javnom sektoru i Granskim kolektivnim ugovorom.\n- Za osmočasovno radno vrijeme ili za 174 radna sata mjesečno doktor medicine prima platu 530 - 540 eura, što je na nivou prosječnih plata u državi. Specijalista, koji nakon završenog šestogodišnjeg studija medicine i četiri, pet ili šest godina specijalizacije, za koju mogu reći da predstavlja novo bazično školovanje, prima platu 640 - 670 eura.\nTaj novi „fakultet“ podrazumijeva odsustvo od porodice, odlazak u drugi grad i još mnogo toga – kazao je dr Mugoša. On je dodao da subspecijalista koji nakon praktično dva završena „fakulteta“ završi i treći, u ovom slučaju u trajanju od dvije godine, prima platu 800 eura. Ipak, kako ističe naš sagovornik, takozvano pitanje „zarada“ crnogorskih ljekara je ono čime svi po malo pokušavaju da manipulišu.\nMeđutim, kaže Mugoša, računica je i tu jasna i jednostavna.\n- Sat prekovremenog rada plaćen je između četiri i pet eura. Ako imate sto prekovremenih sati zaradićete tog mjeseca dodatno između 400 i 500 eura, 150 prekovremenih sati donijeće vam između 600 i 750 eura, 200 prekovremenih sati između 800 i 1.000 eura, itd. Ono što građani moraju znati je da broj prekovremenih sati koje smo u obavezi da odradimo u toku mjeseca ne definišemo mi sami, definisani su upravo „potrebama službe“ – pojasnio je dr Mugoša i dodao da ima ljekara koji nijesu plaćeni za prekovremeni rad, kao i da većina doktora nema mogućnost prekovremenog rada\nTagovi: Aleksandar Mugoša Sat za planetu ljekari


VPSCG sada čeka izvještaj selektora - Vijesti.me\nSUKOB GOJKOVIĆA I BRGULJANA ĆE TEK DOBITI EPILOG\nSvjetsko prvenstvo u vaterpolu je završeno još u subotu, a crnogorsku javnost i dalje najviše zanima da li će i kako Vaterpolo i plivački savez (VPSCG) riješiti sukob selektora Vladimira Gojkovića i Darka Brguljana koji je udaljen iz ekipe.\n"Čeka se izvještaj selektora povodom Svjetskog prvenstva na kojem smo postigli dobar rezultat", rekao je predsjednik Vaterpolo saveza Dejan Bajić.\nIncident se dogodio između duela za razigravanje protiv Rusije i Italije, pa Brguljan nije bio u sastavu u posljednjoj utakmici na turniru, u subotu protiv "azura" za peto mjesto.\nReakcije se, dakle, tek očekuju - u ovom slučaju samog igrača i VPSCG, jer je Gojković sve prilično jasno rekao.\n"Brguljan je u suštini mislio da je iznad sistema i reprezentacije. Neću da komentarišem više ljude koji nisu u ekipi, ali mora da se poštuje kodeks ponašanja i odnosa prema nacionalnom timu. Moramo da znamo da samo kao ekipa možemo da funkcionišemo", rekao je Gojković uz poruku da je sada sve u rukama čelnika saveza u "slučaju Brguljan".\nOn nije želio da komentariše koji je Brguljanov "grijeh".\n"Nije pokazao isti želju i disciplinu kao ostali igrači. Drugi organi u savezu će donijeti odluku povodom toga", dodao je Gojković.\nBrguljan je, s druge strane, najavio da će se obratiti ovih dana javnosti i iznijeti svoju stranu priče.


Protesti u Srbiji pokazali da je uvek narod jači od države\n9. decembra, 2021 Vesti iz Srbije Napišite komentar\nPredsednik Srbije Aleksandar Vučić sinoć se obratio vanredno građanima povodom aktuelnih protesta i kompanije “Rio Tinto”, kao i Zakona o eksproprijaciji i Zakona o referendumu na razmatranje i predložio javnu raspravu. On je poručio i da nije odgovorio na poslednji zahtev kompanije Rio Tinto da se da se jalovište preseli u najplodniji deo Jadra zbog smanjenja troškova, kao i da su predložene izmene određenih članova Zakona o referendumu i narodnoj inicijativi. Rekao je takođe da ne treba da se radujemo što je on izgubio, već što je narod pobedio.\nVučić je naveo jedan od razloga za ponovno razmatranje zakona o eksproprijaciji a kako je naveo, to su ,,sumanuto kratki rokovi” koji se predviđaju za vlasnike nepokretnosti i kako je objasnio ova odluka trebalo bi da raduje sve građane.\n,,Da se radujete neki što sam ja poražen, a ja mislim da svi treba da se radujemo što su građani pobedili”, rekao je Vučić.\nIpak, najzaslužniji za povlačenje ovog Zakona bili su građani organizovanjem protesta i blokada saobraćajnica, a predsednik je kritikovao što zakon nije imao javnu raspravu i poručio da se o Zakonu o eksproprijaciji konsultovao sa svim pravnim stručnjacima čije mišljenje uvažava.\nTagovi: Aleksandar Vučić - na razmatranje - vratio narodnoj skuppšitni - zakon o eksproprijaciji


SDA TK: Vlada TK u prvih 100 dana pokazala da radi netransparentno i nezakonito - Stranka Demokratske Akcije Gradski Odbor Tuzla\nSDA TK: Vlada TK u prvih 100 dana pokazala da radi netransparentno i nezakonito\nBy admin Vijesti Komentari isključeni za SDA TK: Vlada TK u prvih 100 dana pokazala da radi netransparentno i nezakonito\nStranka demokratske akcije još jednom podsjeća javnost da se radi o nelegitimnoj i nelegalno imenovanoj Vladi TK, koja obnaša funkciju izvršne vlasti iako nije dobila povjerenje građana za politiku koju provode.\nOno što želimo napomenuti da poslanici u Skupštini TK, koji su napustili SDA nisu legitimni predstavnici građana jer su mandate poslanika dobili kao kandidati SDA.\nZbog svega gore navedenog poznata je činjenica da se radi o nelegalno izabranoj Vladi zbog čega je pokrenuto pitanje ustavnosti Odluke Skupštine TK o smjeni prethodne Vlade TK, čiju odluku očekujemo vrlo brzo.\nAnalizom rada zakonodavne i skupštinske vlasti tim za praćenje rada Vlade TK i Skupštine TK u posljednjih 100 dana njihovog mandata evidentirao je veliki broj propusta i pogrešnih odluka donesenih od strane zakonodavne i izvršne vlasti, koje mogu imati nesagledive posljedice po Tuzlanski kanton.\nStranka demokratske akcije traži od Vlade TK da hitno i neodložno u cilju očuvanja 1000 radnih mjesta i osiguranja kontinuiranog tehnološko proizvodnog procesa u GIKIL-u nastavi arbitražni postupak od kojeg je odustala pred arbitražnim sudom u Beču koji je pokrenut 2017. godine od strane Vlade TK protiv partnerske firme GHSL zbog neispunjavaja obaveza iz osnovnog ugovora o dokapitalizaciji KHK Lukavac (2003.godina), za što je Vlada TK u Budžetu za 2018. godinu osigurala i potrebna finansijska sredstva.\nAnalizom rasporeda grant sredstava nižim nivoima vlasti koja su po prvi put od strane Vlade TK u prošlom sazivu planirana u Budžetu za 2018. godinu kao pomoć nižim nivoima vlasti u iznosu od milion KM, utvrđeno je da Vlada TK nije ispoštovala princip da se sredstva ravnomjerno u jednakom iznosu od po 200000 KM dodijele općinama Kladanj, Sapna Teočak, Doboj Istok i Čelić, što nas navodi na zaključak da se aktuelna Vlada TK ne drži principa ravnomjernog razvoja svih lokalnih zajednica TK što proklamuje u svom radu, odnosno načinom rasporeda sredstava kako je to predložila Vlada TK direktno su oštećene općine Čelić i Doboj Istok, što nas dovodi na zaključak da se Vlada TK samo deklarativno drži principa ravnomjernog razvoja Tuzlanskog kantona.\nNa isti ili sličan način Vlada TK je izvršila raspored i ostalih grant sredstava Vlade TK. Najeklatantniji primjer neravnomjernog rasporeda sredstava prema nižim nivoima vlasti jeste raspored sredstava iz programa vodnih naknada po prijedlogu ministarstva vodoprivrede poljoprivrede i šumarstva.\nOno što takođe zabrinjava jesu nezakonitosti koje su učinjene od strane Vlade TK prilikom rasporeda sredstava odnosno Vlada TK je podržala projekte u nekim općinama iako ti projekti ne ispunjavaju uslove u skladu sa Odlukom o propisanim kriterijima, koji moraju ispunjavati projekti koji se finansiraju iz programa vodnih naknada Vlade TK.\nStranka demokratske akcije poziva premijera TK da nastavi postupak i proceduru otpisa duga općini Čelić koju je započela i inicirala općina Čelić na inicijativu ministarstva finansija u vrijeme dok je funkciju ministra finansija obnašao aktuelni premijer Jakub Suljkanović.\nStranka demokratske akcije upozorava i skreće pažnju javnosti na visok stepen netransparentnosti u njenom radu što do sada nije bio slučaj. Kada govorimo o transparentnosti rada nelegalne Vlade TK u posljednjih 100 dana možemo primjetiti da javno Vlada na svojoj web stranici, iako joj je to obaveza prema građanima TK, ne objavljuje odluke vezane za davanje saglasnosti za prijem zaposlenika u javnom sektoru, zatim odluke koje se odnose na određena kadrovska rješenja u članstvu upravnih, nadzornih školskih odbora itd, takođe nisu objavljena na stranici Vlade TK.\nPoseban primjer netransparentnosti možemo navesti upošljavanja u MUP TK. Stoga pozivamo da MUP TK objavi javno imena zaposlenih na posljednjem konkursu za prijem policajaca. Ukoliko to urade vidjet ćemo da imamo klasične primjere sukoba interesa i nepotizma prijema određenih kandidata sa poslanicima u Skupštini TK i drugim izabranim zvaničnicima aktuelne vlasti, zatim zabilježeni su primjeri da su na posljednjem konkursu u MUP TK primljene osobe koje su već u radnom odnosu (Šume TK) iz čega se može zaključiti da pojedinci mogu birati radno mjesto.\nKao sljedeći primjer netransparentnosti mogu se navesti i posljednje predložene izmjene Zakona o državnoj službi TK koji se mijenja zbog dva poslanika u Skupštini TK (zaposlenika namještenika) koji se favoriziraju u odnosu na državne službenike i smjene „neposlušnih“ direktora. Odnosno ovim izmjenama Zakona o državnoj službi državni službenici se stavljaju u neravnopravan položaj u odnosu na namještenike. Predloženim izmjenama namještenicima je omogućen politički angažman, dok državni službenici ne mogu biti birani u organe političkih stranaka.\nStranka demokratske akcije podsjeća da je Vlada SDA (2017. godine) kod usvajanja osnovnog teksta Zakona o državnoj službi TK predložila da se sa liste uspješnijih kandidata, bira najuspješniji kandidat, što je Skupština TK kroz amandmansko djelovanje izmijenila i usvojila odredbu kojom rukovodilac organa bira jednog sa liste uspješnih bez obzira na poziciju na listi.\nIz ovog možemo zaključiti da aktuelna nelegalno izabrana skupštinska većina donosi i mijenja zakone kako bi zadovoljila lične interese pojedinih poslanika u Skupštini TK a ne kako bi se zadovoljio opšti društveni interes koji je osnov za donošenje bilo kojeg zakona.\nTakođer, Stranka demokratske akcije smatra da je odluka Skupštine TK o neprihvatanju izvještaja o radu Vlade TK za 2017. godinu nelogična i neprincipjelna i nezapamćena u historiji političkog djelovanja, posebno imajući u vidu nekoliko činjenica:\nDa smo u sazivu prošlog saziva Vlade imali 7 ministara koji su ušli u saziv nove nelegalne Vlade TK\nDa je ostvaren višak rashoda nad prihodima odnosno suficit u visini gotovo od 10 miliona KM.\nOno što treba napomenuti jeste da je izvještaj o radu Vlade TK, zbir izvještaja ministarstva pa se da zaključiti na osnovu toga da aktuelna Skupštinska većina nije podržala ni izvještaj o radu „svojih“ ministara koji su nastavili kontiniutet rada u nelegalnoj i nelegitimnoj Vladi TK.\nStranka demokratske akcije poziva Vladu TK da pod hitno nastavi program sufinansiranja kamata na kredite privrednim društvima. Kao što je poznato prethodni saziv vlade TK je usvojio odluku o sufinansiranju kamata po programu kredita za privredna društva u visini od 25 miliona KM. Trenutno Vlada kasni sa realizacijom tog programa i trenutno je neraspoređeno još uvijek 7 miliona KM.\nIsto tako tražimo da Vlada TK nastavi i završi proceduru kreditnog zaduženja Direkcije regionalnih cesta TK u visini od 20 miliona KM kako bi se što hitnije krenulo u adaptaciju i rekonstrukciju regionalnih cesta za što su bila i predviđena pomenuta sredstva.\nStranka demokratske akcije traži od direktora JP RTV TK, zbog kršenja člana 31. Pravila o pružanju medijskih usluga, da podnese ostavku obzirom da je prije nekoliko dana izabran na funkciju člana Gradskog odbora PDA, čime je direktno prekršio član 31. Pravila o pružanju medijskih usluga i radija.\nStranka demokratske akcije traži da Vlada TK okonča pregovore sa sindikatima zdravstvenih radnika i potpiše kolektivni ugovor obzirom da je navedena aktivnost ranije započeta i gotovo bila dovedena do okončanja, kako se ne bi dovelo u pitanje blagovremeno i efikasno pružanje zdravstvene usluge svim građanima na području TK.


Rečnik ekonomskih pojmova - M | Knjigovodstvena agencija Icarus, Niš\nRečnik ekonomskih pojmova – M\nHome Ekonomski rečnik Rečnik ekonomskih pojmova – M\nM1 Agregat novčane mase koji obuhvata gotov novac u opticaju i sredstva na žiro, tekućim i drugim računima vlasnika novčanih sredstava u pasivi banaka, uključujući i novčana sredstva na računima lokalne samouprave, tj. račune na kojima se mogu vršiti plaćanja bez ikakvih ograničenja.\nM2 Agregat novčane mase koji, pored M1, uključuje i ostale dinarske depozite, kratkoročne i dugoročne.\nM3 Agregat novčane mase koji, pored M2, uključuje i kratkoročne i dugoročne devizne depozite (bez stare devizne štednje).\nMarket mejkeri Firme koje su spremne da istovremeno kupe ili prodaju određenu količinu hartija od vrednosti po konkretnoj ceni. Istovremeno daju ponudu i tražnju za određenom hartijom i održavaju tržište te hartije likvidnom.\nMatično pravno lice Pravno lice koje ima kontrolu nad ekonomskom celinom koju čini zajedno sa jednim ili više zavisnih pravnih lica u zemlji i inostranstvu, a po osnovu učešća u kapitalu ili u upravljanju.\nMenjački poslovi Poslovi kupovine od fizičkih lica i prodaje tim licima efektivnog stranog novca i čekova koji glase na stranu valutu i mogu biti unovčeni u stranu valutu; mogu ih obavljati banke, Narodna banka Srbije i rezidenti – pravna lica i preduzetnici koji imaju ovlašćenje NBS za obavljanje menjačkih poslova i s bankom, odnosno NBS zaključen ugovor o obavljanju tih poslova.\nMenjačko mesto Prostorna i organizaciona jedinica u kojoj se obavljaju menjački poslovi. Može da ima jedno ili više blagajničkih mesta, kao i bankomat za menjačke poslove.\nMinimalni uslovi kreditne sposobnosti banaka U skladu sa Zakonom o Narodnoj banci Srbije, Narodna banka Srbije može utvrditi minimalne uslove kreditne sposobnosti koje banka treba da ispuni da bi poslovala s njom.\nMonetarna politika Aktivnosti koje preduzimaju država i organi koje ona ovlasti, a kojima se reguliše novčani opticaj s ciljem da se postignu odgovarajući ekonomski efekti.


Infalcija Bitcoina je sada 5 puta niža nego inflacija američkog dolara – Kripto.ba\nInfalcija Bitcoina je sada 5 puta niža nego inflacija američkog dolara\nSa više od 90% Bitcoina u cirkulaciji, njegova stopa inflacije je spala 1,7% i trenutno je pet puta niža nego inflacija američkog dolara, postavljajući ovu kriptovalutu kao potencijalnu odbranu od inflacije.\nDetalji Bitcoinove smanjujuće inflacije se prikazuju pomoću karte saosnivača kompanije Glassnode, Rafaela Schultze-Krafta, koju je podijelio 10. marta u tvitu, gdje je objasnio da inflacija Bitcoina prati njegovu “programiranu”, potpuno predvidljivu putanju.”\nPrema Finboldovom izvještaju od ranije, stopa inflacije Bitcoina u januaru je bila 1,8%, pokazujući da je inflacija ovog digitalnog sredstva opala za 0,1% za malo više od mjesec dana.\nU međuvremenu, inflacija američkog dolara nastavlja da raste, dostižući 7,9% u februaru. Ovo je najveća stopa inflacije u poslednjih 40 godina ili od 1981. godine, “čak prije skakanja cijene nafte,” objavio je u tvitu Holger Zschaepitz, stariji finansijski reporteu u kompaniji Welt.\nOvo znači da je inflacija Bitcoina, u vijeme saopštenja za štampu, bila pet puta niža od inflacije dolara.\nPrema Zschaepitzu, takozvane osvnovne cijene u Americi su zabilježile porast od 6,4% (YOY – Year-on-year), dok su se cijene usluga povećale za 4,8% YOY, što je najveći porast od 1991. godine.\nRazilaženje BTC i USD iza kulisa\nDok Bitcoin nastavlja da isplaćuje nagrade za rudarenje, sa sledećim halving ciklusom u maju 2024. godine, prema Bicoin satu (Bitcoin Clock), možemo očekivati da se stepen njegove inflacije još više smanji. Sa druge strane, predviđa se da stopa inflacije američkog dolara nastavi da raste.\nOno što Bitcoinu daje efektivnu prednost nad inflacijom jeste fiksna maksimalna ponuda tokena od 21 milion, od koji je 18,98 miliona, ili otprilike 90%, trenutno u cirkulaciji, prema podacima CoinMarketCap-a.\nZa razliku ovog digitalnog sredstva, USD je fiat valuta, što znači da nema fiksu ponudu, i američka kompanija Federalnih Rezervi može da ih štampa kada god se ukaže potreba za tim.\nPrema nekim ekspertima, stopa inflacije Bitcoina je niža i zbog njegove mogućnosti da zaobiđe većinu političkih i ekonomskih rizika, povezanih sa američkim dolarom.\nBitcoin se trenutno trguje po cijeni od 39,101 dolara i ova cijena predstavlja pad od 8% u odnosu na cijenu od prije 7 dana, kada se trgovao po cijeni od 42,567 prema podacima sa CoinMarketCap-a.


Penzionisani policajac Dejvid Dorn (77) ubijen je pokušavajući da zaštiti radnju svog prijatelja od huligana koji su učestvovali na protestima koji se organizuju za ubistvo Džordža Flojda koji je nastradao prilikom brutalnog hapšenja 25. maja u Mineapolisu.\nObdukcija je utvrdila da je policajac Derek Čovin držao koljeno na vratu Flojda čak osam minuta, a uprkos zapomaganju nesrećnog čovjeka, nije se sklonio sa njega.\nSmrt Flojda izazvala je proteste u više gradova širom SAD, a okršaji između demonstranata i policije sve su žešći pošto je zabilježen veliki broj pljački i uništavanja imovine. Čak je stradala i crkva u Vašingtonu koja se nalazi nedaleko od Bijele kuće.\nVlasnici radnji organizovali su se kako bi zaštitili svoje biznise te su angažovali čuvare za objekte. Penzionisani policajac Dejvid Dorn došao je juče da zaštiti zalagaonicu dugogodišnjeg prijatelja u koju su upali huligani i lopovi.\nPokušao je da prekine pljačku, ali su ga lopovi upucali i ubili. Na društvenim mrežama navodno je osvanuo snimak uživo na Fejsbuku, na kom se vidi kako Dorn leži na zemlji u lokvi krvi, ali je u međuvremenu sklonjen.\nPenzionisani kapetan u policiji radio je 38 godina prije nego što se 2007. godine penzionisao, prenosi Telegraf.\nNemiri u SAD ubijen policajac\n"Zaključili" da su im neprijatelji i vlasnici trgovina\nAfroamerikanka održala lekciju demonstrantima


File žali zbog neodržavanja Parade ponosa\nTo je danas, u Briselu, saopštio Fileov portparol Peter Stano.\nOn je podvukao da je "Evropska komisija snažno privržena vrednostima utvrđenim u ugovorima o EU, Povelji o temeljnim pravima, posebno kad su u pitanju ljudska prava, temeljne slobode, uključujući slobodu okupljanja, izražavanja i nediskriminaciju na\nosnovi pola, rasnog ili etničkog porekla, vere, uverenja, seksualnog opredeljenja, smanjenih sposobnosti ili starosnog doba".\nKao komesar zadužen za politiku prijema novih članica u EU, Štefan File je "posebno predan tome da od zemalja kandidata za članstvo traži puno upražnjavanje pomenutih vrednosti", istakao je Stano.\nJer su to, dodao je, "ključni temelji na kojima počiva evropski projekat".\n"Komesar File snažno osuđuje zastrašivanja i pretnje ekstremističkih organizacija u Srbiji organizatorima i Paradi i žali zbog toga što su te pretnje ocenjene kao dovoljne da opravdaju zabranu Parade iz razloga bezbednosti", rekao je Fileov predstavnik za\nStano je naznačio i da je evropski komesar za proširenje poslednjih dana pomno pratio razvoj događa s tim u vezi i bio u kontaktu s Delegacijom EK u Beogradu, clanovima Evropskog parlamenta i visokom predstavnicom EU Ketrin Ešton.


Marokanci bolji, Srbija poražena u Torinu - Sportske.net\nMarokanci bolji, Srbija poražena u Torinu\nReprezentacija Maroka je danas bila bolja od reprezentacije Srbije u Torinu.\nSrbija lagano preko GibraltaraMarokanci uigraniji, goleada u Torinu!Krstajić odlučio, ovo je sastav Srbije!Srpkinje napredovale na FIFA listiPrvi test ove godine - Krstajić rotira, čekamo dobitnu kombinaciju (20.30)\nReprezentacija Maroka je uspela da savlada reprezentaciju Srbijje sa 2:1 danas u Torinu, a sve golove smo videli u prvom delu meča.\nMarokanci su izgledali uigranije od reprezentacije Srbije, imali su priliku u osmom minutu kada je Tošić spasio stvar, a imali smo i mi šansu preko Tošića, ali je ostalo 0:0.\nU 27. minutu sporan detalj, Maksimović je oborio Amrabata, sudija je pokazao na belu tačku, a siguran izvođač je bio Zijeh, pa je Maroko poveo sa 1:0.\nSamo deset minuta kasnije Srbija je došla do izjednačenja, Tadić je došao do lopte koju je sjajno uputio Ljajić i pogodio mrežu iz izgledne situacije za 1:1.\nIpak, Marokanci odlaze na odmor sa prednošću od 2:1, ponovo je Maksimović pogrešio, ostavio je svog čoveka i Butaib je uspeo da postigne gol.\nMogli smo do gola nakon slobodnog udarca koji je izveo Aleksandar Kolarov, ali nije uspeo da prebaci živi zid.\nSve u svemu, reprezentacija Srbije je bila slaba u prvom poluvremenu, a u istom stilu smo nastavili i u nastavku.\nMarokanci su bili neumorni, igrali su jednostavnije, a daleko od toga da nije bilo niti jedne šanse za našu reprezentaciju.\nAleksandar Mitrović je samo dotakao loptu koju je uputio Aleksandar Kolarov, a dobru priliku je imao Marko Grujić nakon kornera, ali je lopta nakon udarca glavom otišla pored gola.\nSrbija je bila nešto bolja reprezentacija kako se meč približavao kraju, i Aleksandar Mitrović je nakon lažnjaka i nameštanja na levu nogu bio izblokiran, a do kraja je bilo sve manje i manje vremena.\nNa kraju, 2:1 za Marokance, iskusniji su danas bili, uigraniji i na kraju zasluženo slavili.


Desing – Ml International\nDESING - Eksplozije ukusa, sočna inspiracija, Istraživanje do savršenstva\nDomaća kompanija Desing započela je voćnu revoluciju u Srbiji 1992. godine. Deset godina kasnije, Desing je prepoznatljiv i van nacionalnih okvira kao proizvođač voćnih preparacija najvišeg kvaliteta. Desing je proširio polje delovanja na rešenja prilagođenja potrebama partnera, što je rezultat njegovog postepenog rasta, inovativnog pristupa i razumevanja potreba tržišta.\nSavremeno tržište odlikuje dinamika, istančani zahtevi i svest o važnosti pravilne ishrane. U skladu sa tim, Desing pokazuje punu fleksibilnost i uz angažovanje svog ekspertskog tima iznalazi najbolja rešenja i za najkompleksnije zahteve naših kupaca.\nU našem asortimanu za HoReCa sektor nalaze se svi proizvodi kompanije Desing: voćni i mlečni topinzi, termostabilna voćna punjenja, termostabilna bavarska voćna punjenja, kao i krem za punjenja za peciva i krofne.


Back TURIZAM TURISTIČKE ORGANIZACIJE Opština Čajetina i francusko mondensko mesto Evian dogovorili saradnju\npetak, 29 april 2022 21:08\n- Slični po veličini, planovima razvoja i značaju turizma za prošlost, sadašnjost i budućnost lokalnih sredina, francusko mondensko mesto i banja Evian koje leži na obali Ženevskog jezera i jedan od lidera srpskog turizma opština Čajetina i njen Zlatibor lako su pronašli teme na kojima će ubuduće sarađivati. Iako slični i komplementarni, pronašli smo mogućnosti za saradnju i unapred se radujem dolasku francuskih turista na Zlatibor - izjavio je predsednik opštine Čajetina Milan Stamatović nakonrazgovora sa predsednicom francuskog gradića Evian Josiane Lei.\nGospođa Lei sa oduševljenjem je prihvatila poziv čelnih ljudi opštineČajetina da sa svojim saradnicima poseti Zlatibor, tako da u narednomperiodu sledi uzvratna poseta.Delegacija opštine Čajetina u kojoj su pored predsednika opštineČajetina bili i predsednik Skupštine opštine Čajetina Arsen Đurić iDobrivoje Marinski saradnik opštine Čajetina, obišla je u pratnjidomaćina turističke znamenitosti Eviana, među kojima je svakako iizvorište najprodavanije mineralne vode na svetu Evian. Atrakcija Evianaje i njegov golf teren o čemu razmišlja i rukovodstvo opštine Čajetina uskladu sa planovima razvoja turističkih potencijala opštine.\nCilj posete Evianu je obilazak turističkih i sportskih sadržaja, a sve ususret realizaciji ideje velike investicije na Zlatiboru, izgradnje automoto droma sa pratećim sadržajima.\nTokom boravka u Švajcarskoj upriličen je i sastanak u prostorijamaSvetske motociklističke federacije (FIM) u Ženevi, delegaciju izČajetine ugostili su Pol Dupark menadžer i Svetlana Nazarova koordinator.\nU narednom periodu biće organizovan obilazak staze u Le Manu-Francuskakoja je projektovana za svetska auto moto takmičenja, što će doprinetiboljoj realizaciji planova opštine Čajetina.\nPosetu i sastanke delegacije opštine Čajetina organizovali su našisunarodnici Dragoslav Perišić Kule legendarni srpski motociklista, Dragan Kotarac, profesor fizičke kulture, rodom iz Požege koji jesedamdesetih godina došao u Francusku i njegov sin Andrea, rođen uEvianu, vrlo popularan francuski političar.


Novi nadrealni zahtjev Brisela prema Srbiji: Da se ukine Sputnjik – Borba\nNovi nadrealni zahtjev Brisela prema Srbiji: Da se ukine Sputnjik\nVladimir Bilčik, izvjestilac Evropskog parlamenta za Srbiju, u svom izveštaju o kom danas raspravlja Evropski parlament, navodi „posebnu zabrinutost zbog dezinformacija iz Kremlja koje se distribuišu preko Sputnjika Srbija i drugih aktera“. Vlasti Srbije se pozivaju da „preispitaju aranžmane koju to omogućavaju“.\nU izvještaju se „izražava zabrinutost zbog rastuće zavisnosti Srbije od vojne opreme i tehnologije iz Kine, kao i bliske političke i vojne saradnje sa Rusijom, uključujući kontinuirano rusko prisustvo u Nišu“.\nBilčik u svom izvještaju kaže da „Evropski parlament pozdravlja činjenicu da je članstvo u EU i dalje strateški cilj Srbije i jedan od prioriteta novoformirane vlade, ali i izražava žaljenje zbog nedostatka napretka u mnogim reformama i nazadovanja oko pitanja ključnih za pristupanje EU“, prenosi agencija Beta.\nU Izvještaju, koji je uz Predlog rezolucije sačinio izvjestilac EP za Srbiju Vladimir Bilčik, od Srbije se traže „ubjedljivi rezultati“ u važnim oblastima poput pravosuđa, slobode izražavanja i borbe protiv korupcije i organizovanog kriminala, a Evropska komisija poziva se da izmijeni način izvještavanja kako bi se uzelo u obzir nazadovanje i poslala jasna poruka zemljama u procesu pristupanja, uključujući Srbiju.\nKomisija sjutra o napadu na Sadikovića\nOće lizalicu? Koji je to šljam, sloboda informisanja, je misaona imenica…\nSrbija pod hitno da nabavi od Sestre Rusije i Kine sto Video Pvo sistema i milosrdnog Praha Urana da nam se Ndje za NATO milosrdne andjele


Medicinska pomoć iz Rusije stigla u Beograd\nIzvor: B92, 03.Apr.2020, 14:41\nBeograd -- Avion koji nosi pomoć iz Rusije u vidu medicinske opreme, respiratora, medikamenata, sleteo je u Beograd.\nPremijerka Ana Brnabić izjavila je da je pomoć neophodna i dolazi u najtežem danu u borbi protiv COVID 19.\n"Na dan kada smo ušli u 5. nedelju borbe, kada ulazimo u dve teške nedelje, a to se vidi i po današnjim brojevima", rekla je ona.\nBrnabić se zahalila na epidemiolozima, anestezioliozma, motornim vozilima za dezinfekciju, te kontejnerima >> Pročitaj celu vest na sajtu B92 << medicinske pomoći koji su došli iz Rusije.\n"Hvala što ste došli sa lekarskim timovima. Hvala što ste došli sa posebnim jedinicama za protivbiološku i protivhemijsku odbranu, sa motornim vozilima za dezinfekciju, kontejnerima za medicinsku opremu", rekla je ona.\nRekla je da je ovo jedan od deset aviona koji šalje predsednik Rusije Vladimir Putin.\n"Imamo opremu, odlične lekare, medicinske sestre, naučnike, laboratorije. I dalje nam fali disciplina. Bez gvozdene discipline ne možemo da pobedimo ni sa svim lekovima, opremom, million respiratora", rekla je Brnabić.\nAvion je sleteo oko 14 i 30.\nAvion iljušin dočekali su premijerka Ana Brnabić i ministar odbrane Aleksandar Vulin.


Preliminarna rang lista prijavljenih Roma i Romkinja iz Beograda za obuke za zanate i obuke za digitalni marketing - Beogradski Portal\nPreliminarna rang lista prijavljenih Roma i Romkinja iz Beograda za obuke za zanate i obuke za digitalni marketing\nNa osnovu Pravilnika o radu Komisije za izbor korisnika za obuke za zanate i digitalni marketing 020-3-5/2022 od 07.02.2022. Komisije za izbor korisnika za obuke za zanate i digitalni marketing na sednici održanoj 06.05.2022. utvrdila je predlog rang liste korisnika obuka za zanate i digitalni marketing.\nNa listi se nalazi 33 kandidata koja su ispunila uslove konkursa i 28 kandidata koji su odustali ili ne ispunjavaju uslove konkursa. Komisija je ovom listom predložila 33 kandidata da budu upućeni na obuke za zanate ili digitalni marketing. Kako je konkursom predviđeno 45 korisnika za zanate ili digitalni marketing, Komisija će nakon objavljivanja konačne rang liste raspisati novi javni poziv za upražnjena mesta za obuke.\nNa osnovu Pravilnika o radu Komisije za izbor korisnika za obuke za zanate i digitalni marketing (član 17.) na Predlog liste Podnosilac prijave može uložiti prigovor Komisiji, u roku od 8 (osam) dana od dana objavljivanja Predloga liste, na šalteru pisarnice Gradske opštine Zvezdara sa naznakom „Za Komisiju za izbor korisnika za obuke za zanate i digitalni marketing“. Komisija je obavezna da o pristiglim prigovorima odgovori u roku od 8 dana (osam) dana od dana isteka roka za podnošenje prigovora. Za više informacija možete dobiti predsednika Komisije Zlatka Petrina na 066/296- 506, 011/3405-780 ili mejl adresu: zlatko.petrin@zvezdara.org.rs.\nOvo je deo aktivnosti na projektu “Zapošljavanje Roma u Beogradu na poslovima razvijenim tokom pandemije KOVID19“. Sredstva izdvojena za ovaj projekat iznose 100.000 evra, realizuje ga Gradska opština Zvezdara u partnerstvu sa udruženjem „Otvoreno srce“ iz Beograda. Projekat traje do kraja oktobra 2022. godine i deo je programa ’’Inkluzija Roma i drugih marginalizovanih grupa u Srbiji’’- Inicijativa za inkluziju 3, koji se sprovodi u okviru Nemačke razvojne saradnje. Program realizuje Nemačka organizacija za međunarodnu saradnju GIZ, u saradnji sa Ministarstvom za ljudska i manjinska prava i društveni dijalog.\nPredlog rang liste korisnika obuke za zanate i digitalni marketing


POBEDA BRATSTVA 1946 U ZRENANINU - PRESUDIO ZEČEVIĆ | Apa-press\nGolom Marka Zečevića u 78. minutu, fudbaleri prigrevačkog Bratstva 1946 osvojili su tri boda na gostovanju u Zrenjaninu gde su u uakmicu 15. kola Srpske lige Vojvodina savladali domaći Radnički sa 1:0. Prigrevčani su nastavili tradiciju da osvajaju bodove na ovom gostovanju jer im očigledno pogoduje protivnik i način igranja. Inače, po mišljenjima izveštača i većine prisutnih susret je bio dosta kvalitetan i pobeda je zasluženo pripala fudbalerima Bratstva koji su igrali požrtvovano, a delovali su veoma opasno u fazi napada.\nNakon ove pobede Prigrevčani su dospeli u grupu timova iz gornjeg dela tabele i sa 23 osvojena boda nalaze se na deobi od četvrtog do čestog mesta. U sledećem kolu, koje je ujedno i poslednje u jesenjem delu prvenstva, Prigrevčani su domaćini ekipi 1. Maj iz Rume.\nPredhodniSLOGA SAVLADALA MLADOST\nSledećiĐORĐE JOVANIĆ PRVAK DRŽAVE U KUGLANJU DISCIPLINA SPRINT


APEL vlastima u KRAJINI: Planirajte saniranje posljedica u budžetu USK zbog situacije uzrokovane korona virusom | Krajina.BA\nImajući u vidu aktuelnu situaciju uzrokovanu korona virusom u cijelom svijetu, mjere koje države u cilju suzbijanja posljedica preduzimaju pored prioritetnih koje su usmjerene na zaštitu zdravlja ljudi, upućujemo apel da se u Budžetu USK za 2020. godinu sredstva planirana na ekonomskim kodovima “KAPITALNI GRANTOVI i GRANTOVI NIŽIM NIVOIMA VLASTI” brišu i da se ista planiraju na posebnom ekonomskom kodu FOND ZA SANIRANJE EKONOMSKIH POSLJEDICA UZROKOVANIH KORONA VIRUSOM.\nGore navedeni kodovi godinama su usmjeravani u realiziranje izbornih kampanja, prebacivajući novac sa Budžeta USK nižim nivoima vlasti (gradovi i općine) kako bi asfaltirali neke putiće u Krajini u milionskim iznosima, koji bi mogli sada da posluže kao pomoć već sada posrnulim privrednim društvima u Unsko-sanskom kantonu.\nPozivamo zamjenika predsjednika Skupštine Razima Halkića da hitno sazove Skupštinu Unsko-sanskog kantona i kroz propisanu amandmansku proceduru gore navedene stavke uvrsti u Budžet Unsko-sanskog kantona, čime bi javni-opći interes sviju nas bio stavljen ispred privatnih i političkih interesa.\nTakođer, pozivamo zastupnike u Skupštini kantona da svoje političke interese stave sa strane jer je krajnje vrijeme da se usvoji Budžet Unsko-sanskog kantona kako funkcioniranje sistema ne bi doveli u pitanje.\nOvom prilikom apelujemo na predstavnike SVIH Sindikata da podrže ovu Inicijativu i daju svoj doprinos u realizaciji ovih mjera.\nPrethodni članakDanas rezultati testa: Direktor Kantonalne bolnice u Bihaću potvrdio da je poslan jedan uzorak iz Bihaća\nNaredni članakPotvrđen novi slučaj koronavirusa u Bihaću!


NEW Press produkcija | Tači: Sporazum ove godine da ne bi bilo destabilizacije regiona\n25/06/2019 16:28|Autor: office@newpressproduction.com|Pregleda: 223 |\nGlas Amerike, 25.06.2019. - Čitav region može da se destabilizuje ukoliko Kosovo i Srbija ove godine ne postignu sporazum, rekao je predsednik Kosova Hašim Tači na konferenciji "Glas naroda o 'Velikom finalu' između Kosova i Srbije", koja je održana u Prištini. Na ovoj konferenciji predstavljeno je i istraživanje, u kojem se navodi da 32 odsto građana podržava korekciju granice između Kosova i Srbije.\nRezultati istraživanja "Glas naroda o 'Velikom finalu' između Kosova i Srbije" pokazuju da 32 odsto anketiranih građana podržava korekciju granice između Kosova i Srbije u zamenu za globalno priznanje i otvaranje puta ka članstvu Kosova u Ujedinjene nacije. Devet odsto građana podržava formiranje Zajednice srpskih opština sa izvršnim ovlašćenjima u zamenu za priznanje Kosova od strane Srbije, a samo sedam odsto građana podržava status kvo u odnosima Kosova i Srbije.\nPredsednik Kosova je kazao da mu je drago što je opcija korekcije granica dobila veliku podršku građana Kosova. On je istakao i da Zajednica srpskih opština sa izvršnim ovlašćenjima nije rešenje i poručio da je, kako je kazao, ovo lekcija za sve koji i dalje rade na toj opciji, da odustanu što je pre moguće od takve vrste opasnog scenarija. Tači je kazao da će učiniti sve da pomogne pripajanju - na miran i demokratski način - delova Preševa, Bujanovca i Medveđe Kosovu.\nPredsednik Pokreta Samoopredeljenje Aljbin Kurti kazao je da je projekat Srbije za podelu Kosova propao, ali da ideja još postoji. Prema njegovim rečima, priznanje Kosova od strane Srbije nije prepreka Kosovu na putu ka Evropskoj uniji, dok Srbiji, kako je kazao - Kosovo jeste.\n“Što se tiče spajanja Preševa, Bujanovca i Medveđa sa Kosovom prepreka za to je Beograd, a ne Priština. Srbija je ta koja diskriminiše i iskorišćava Albance tamo. Nije Priština ta koja ne dozvoljava pripajanje Kosovu Preševa, Bujanovca i Medveđe. Oni imaju dva glavna stuba, a to je referendum iz 1992. godine i borba Oslobodilačke vojske Preševa, Bujanovca i Medveđe, ali glavna prepreka tome je Beograd i Srbija”,rekao je Aljbin Kurti.\nKonferenciju na kojoj je predstavljen i izveštaj “Glas naroda o 'Velikom finalu' između Kosova i Srbije" organizovao je Istraživački institut za razvoj i evropske poslove, uz podršku Norveške ambasade na Kosovu.


Andrej Mančenkov - novi direktor RSHC-a\nPočetak/Društvo/Andrej Mančenkov – novi direktor RSHC-a\nAndrej Mančenkov – novi direktor RSHC-a\nNovi kodirektor RSHC-a predstavljen je danas na prijemu kod zamenika gradonačelnika Niša Miloša Banđura u Gradskoj kući, a tom sastanku prisustvovao je načelnik Departmana za međunarodnu saradnju ruskog Ministarstva za vanredne situacije Vladimir Salavjov.\nPrema njegovim rečima odluku o promeni rukovodstva RSHC-a doneo je Upravni odbor centra.\n„Što se diplomatskog statusa centra tiče mi smo učinili sve ono što je bilo potrebno, sada je to pitanje za srpsku stranu“, kazao je Salavjov.\nOn je dodao da ima simbolike u predstavljanju novog kodirektora centra 7. novembra, jer su na današnji dan pre 75 godina američke snage u Nišu bombardovale kolonu sovjetskih vojnika koji su tu došli kako bi grad oslobodili od nemačkih okupatora. Salavjov je rekao da je to tragičan događaj jer je prilikom bombardovanja stradalo i bilo ranjeno na desetine sovjetskih vojnika.\nRuski helikopter sleteo na niški aerodrom (FOTO)\nAmerikanci dolaze u posetu Rusko – srpskom humanitarnom centru


Srpski test na virus korona očekuje se do jeseni - Glas Srpske\nSrna 03.08.2020 21:41\nBEOGRAD - Institut za primjenu nuklearne energije i Hemijski fakultet nedavno su otpočeli saradnju s ciljem da u Srbiji proizvedu test na virus korona, koji bi mogao da zamijeni sadašnji iz inostranstva, a očekuje se da to bude do jeseni.\n“Naš test je baziran na uvoznom antigenu i ostalim komponentama testa koje se proizvode na Institutu. Konkurisali smo za još jedan projekat koji bi omogućio da se praktično razvije potpuno domaći test, što bi značilo da se i antigen razvija u Srbiji”, rekla je Gnjatovićeva.\n“To znači da ćemo imati potpuno domaće testove, čije će sve komponente biti proizvedene u našoj zemlji. Tri profesora sa svojim istraživačkim grupama rade na tome. Na departmanu za Biohemiju je od, možda 45 istraživača i nastavnika, oko 35 nastavnika angažovano na projektu”, napomenula je Ćirovićeva.


Iranski vrhovni lider: Nacija neće popustiti pod pritiskom\nIranski vrhovni lider, Ajatola Ali Hamenei, kaže da Iran neće popustiti pod pritiskom u svetlu post-izbornih protesta oko spornih predsedničkih izbora u toj zemlji.\nDo njegove današnje izjave došlo je dan pošto je iranski Savet čuvara islamske revolucije isključio mogućnost poništavanja izbornih rezultata, uprkos pronalaženju neregularnosti sa glasovima u 50 izbornih jedinica.\nAmerički predsednik Barak Obama juče je rekao da postoje „brojna pitanja“ o legitimnosti tih izbora, koji su završeni ubedljivom pobedom aktuelnog predsednika, Mahmuda Ahmadinedžada.\nU međuvremenu, na internetu su objavljeni pozivi za održavanje opozicionog skupa, danas popodne, ispred iranskog parlamenta, ali ti planovi ne mogu da budu potvrdjeni iz nezavisnih izvora. Iranska elitna Revolucionarna garda upozorila je da će upotrebiti silu za slamanje demonstracija, koje se održavaju u znak protesta zbog izbornih rezultata.\nNezavisno od toga, jedan saradnik blizak poraženom reformističkom kandidatu, Miru Huseinu Musaviju, rekao je da je policija izvršila pretres redakcije dnevnika čiji je vlasnik bivši premijer i uhapsila 25 zaposlenih. Isti pomoćnik je danas izjavio za zapadne medijske organizacije da se ta racija odigrala u ponedeljak.


Obeležen Međunarodni dan dece obolele od malignih bolesti - YU eco radio i Televizija\nNaslovna / Uncategorized / Obeležen Međunarodni dan dece obolele od malignih bolesti\nJasmina Tatic februar 15, 2018\tUncategorized Napiši komentar 112 Pregledi\nMeđunarodni dan dece obolele od malignih bolesti naša zemlja dočekuje sa podatkom da se svake godine u proseku otkrije 314 dece uzrasta do 19 godina sa nekim od oblika maligne bolesti, prema podacima „Batuta“ . U Subotici je ovaj dan obeležen na Trgu Slobode akcijom volontera Nacionalnog udruženja roditelja dece obolele od raka – NURDOR i simboličnim puštanjem zelenih balona podrške za sve mališane koji se trenutno leče, kao i u znak sećanja na decu koja su izgubila bitku.\nAleksandra Trbojević, volonterka NURDOR-a i majka deteta izlečenog od maligniteta kaže da je najgori strah svakog roditelja koje se izleči od maligne bolesti, konstantni strah od povratka bolesti. Ona kaže da je od trenutka od kada saznate dijagnozu vrlo dragocena pomoć drugih roditelja koji prolaze kroz istu ili sličnu situaciju i da je NURDOR i nastao udruživanjem roditelja dece obolele od maligniteta kako bi pružili podršku jedni drugima.\nNacionalno udruženja roditelja dece obolele od raka bori se za sistemske promene koje će pomoći roditeljima i deci. Jedno od najvažnijih pitanja je problem bolovanja koje često nije prilagođeno dužini trajanja izlečenja. Pored toga postoji i problem visine bolovanja koje nije 100%, a lečenje maligniteta je vrlo često izuzetno skupo jer se mnogi lekovi ne nalaze na pozitivnoj listi. NURDOR se zalaže i za stvaranje kancer registra koji bi omogućio da se zna tačan broj dece koja boluju od malignih bolesti.\nNa centralnom gradskom Trgu danas u 13 časova pušteni su zeleni baloni u znak podrške za sve mališane koji se trenutno leče, kao i u znak sećanja na decu koja su izgubila bitku. Ova akcija sprovedena je u više od 40 gradova širom Srbije.\nPrethodna U Fudbalskom klubu Spartak predstavljene su novajlije\nSledeća Održana izložba „Ekslibris u Srbiji“ i predstavljena knjige „Vlasnici ekslibrisa u Srbiji“\nVerbalni i fizički napadi na inspektore su sve češća pojava zbog čega su Ministarstvo državne …


Džonson i Putin oči u oči? Moguće - pod jednim uslovom\nIzvor: B92, 19.Jun.2021, 17:23\nLondon -- Do susreta Džonsona i Putina moglo bi uskoro da dođe, ali pod jednim uslovom.\nMinistar odbrane Velike Britanije Ben Voles smatra mogućim održavanje sastanka britanskog premijera Borisa Džonsona i predsednika Rusije Vladimira Putina. Prema rečima ministra, Džonson je spreman da razgovara o normalizaciji odnosa sa Rusijom, ako ona promeni svoje ponašanje.\n"Boris Džonson je otvoren za sastanak sa svakim čovekom, ako treba preduzeti važan korak, i korak ka normalizaciji odnosa sa Rusijom. Nadamo se da će to uslediti, ali tek nakon određenih akcija", rekao je Voles televiziji "Skaj njuz".\nOn je naglasio da svako poboljšanje odnosa sa Moskvom, na primer, ukidanje sankcija, može se...


novak djokovic stefanos cicipas vakcina australijan open britanski mediji\nJasan povod da britanski mediji krenu sa serijom tekstova bila je najava australijske vlasti, koja je glasila da nevakcinisani teniseri neće moći da učestvuju na prvom Grend slemu sezone.\nNovak Đoković je ekskluzivno za Blicsport rekao da pitanje vakcinacije smatra svojom privatnošću, pa nije ni potvrdio ni demantovao da je imunizovan.\nNaime, britanski "Ekspres" objavio je vest da je Stefanos Cicipas potvrdio da će se vakcinisati kako bi igrao na Australijan openu, a u tekstu se navodi sledeće.\n- Očekuje se izricanje zabrane učešća na Australijan openu nevakcinisanim igračima, što ostavlja pod sumnjom učešće devetostrukog šampiona, Novaka Đokovića.\nTo je privuklo ogromnu pažnju teniske javnosti, u kojoj su drugi igrači maksimalno podržali njegovu odluku, ali deluje da je usledio neočekivan splet događaja.\nIako je Grk, poput Novaka odbio da komentariše pitanje svoje vakcinacije, izgleda da je Cicipas u međuvremenu promenio odluku i rešio da se ipak imunizuje zarad učešća na prestižnom turniru.\n- Igraću pod uslovima koji su sada postavljeni. Mislim da je to fer - rekao je Cicipas\nEvidentno je da se desilo nešto što je rezultiralo time da Cicipas porekne reči koje je izgovorio, a "šuška" se da su grčke vlasti bile ekstremno nezadovoljne Cicipasovom izjavom, te da su ga "pritisli" da promeni odluku.\nĐoković i dalje nije otkrio da li će nastupi u Australiji, ali postaje sve jasnije da u samu državu neće moći ući osobe koje nisu primile obe doze neke od vakcina protiv zarazne bolesti covid-19.\n- Naš zdravstveni stav je da, kada otvorimo granice, kroz njih će u Australiju moći da uđu samo oni koji su dvaput vakcinisani - istakli su iz australijskih vlasti.\nVIDEO: Mirko Ivanić dan posle partije sezone stavio paraf na novi ugovor sa Crvenom zvezdom!


Dan poslije nereda u pojasu Gaze: Desetine mrtvih, hiljade ranjenih | vijesti.in.rs\nDan poslije nereda u pojasu Gaze: Desetine mrtvih, hiljade ranjenih\n15 May 2018 - 11:09\nIzrael se suočio sa međunarodnom osudom nakon što je u ponedjeljak na graničnoj ogradi između Izraela i pojasa Gaze tokom protesta protiv otvaranja američke ambasade u Jerusalimu nastradalo najmanje 58, a ranjeno oko 2.700 ljudi.\nSa druge strane, Bendžamin Netanjahu za žrtve krivi Hamas, i kaže da je Izrael u obavezi da "brani svoje granice".\nHiljade Palestinaca okupile su se tokom jučerašnjeg dana na više punktova oko granice.\nGrupe demonstranata pokušale su da se približe granici, gađajući izraelske vojnike kamenicama, poslije čega su izraelski vojnici otvorili vatru na Palestince.\nOčekuje se da će sahrane ubijenih u jučerašnjim neredima biti održane u obalnoj enklavi danas. Šef Ujedinjenih nacija za ljudska prava, Zeid Rad el Husein, osudio je "šokantno ubistvo desetina ljudi" u ponedjeljak, rekavši da "odgovorni za kršenje ljudskih prava moraju biti kažnjeni".\nPredsjednik Turske Redžep Tajip Erdoan opisao je poteze Izraela kao "genocid".\nJužna Afrika je, kao i Turska, pozvala svog ambasadora u znak protesta zbog "nasilne agresije koju su izvršile izraelske oružane snage".\nPredsjednik Francuske Emanuel Makron "osudio je nasilje izraelskih oružanih snaga protiv protestanata" u telefonskom razgovoru sa palestinskim predsjednikom Mahmudom Abasom i jordanskim kraljem Abdulahom Drugim.\nOn je takođe potvrdio kritike američke odluke da se ambasada premjesti u Jerusalim. Kuvajt je zatražio hitan sastanak Savjeta bezbjednosti Ujedinjenih nacija, za koje su diplomate kasnije rekli AFP-u SAD blokirale.\nSjedinjene države pridružile su se Netanjahuu u osudama Hamasa zbog smrti.\nDanas sjednica SB UN\nSavjet bezbjednosti Ujedinjenih nacija održaće danas sjednicu na kojoj će razgovarati o dešavanjima duž granice Gaze i Izraela.\nOdržavanje sjednice prvo je zatražio Kuvajt, dok je predstavnik Palestine pri UN zatražio da Savjet bezbjednosti osudi ubijanje Palestinaca, prenosi AP.\nSa druge strane, izraelski predstavnik pri UN zatražio je od Savjeta bezbednosti da osudi Hamas, koji je predvodio proteste protiv otvaranja nove ambasade SAD u Jerusalimu i pod čijom je kontrolom Pojas Gaze.\nU protestima organizovanim zbog preseljenja američke ambasade iz Tel Aviva u Jerusalim došlo je do teških nereda, kada je izraelska vojska otvorila vatru na demonstrantei tom prilikom ubila najmanje 58, a ranila najmanje 2.700 osoba.\nDok izraelski lideri smatraju ujedinjeni Jerusalim vječnom prijestonicom Izraela koji ga je okupirao u ratu 1967. godine, Palestinci u njegovom istočnom dijelu, gdje se nalaze sveta mjesta muslimana, Jevreja i hrišćana, namjeravaju da proglase glavni grad svoje buduće nezavisne države.


Danski univerzitet usavršava izradu solarnih panela u boji – Vaš obnovljivi izvor informacija – Energis\nIn Energetska Efikasnost u zgradarstvu, Solarna Energija\nVođa istraživačkog dijela projekta Peter Poulsen, iz DTU Fotonik, kaže da, između ostalog, ispituju da li solarni paneli mogu biti obojeni bez narušavanja njihovih performansi. Potrošnja energije u zgradama čini skoro 40% ukupne potrošnje energije u Danskoj, pa je integracija solarnih ćelija u građevinske materijale sve važnija kako bi ova zemlja postala nezavisna od fosilnih goriva do 2050.\nMnogo različitih metoda bojenja solarnih ćelija već je testirano – i u Danskoj i u inostranstvu. Problem je u tome što bojenje može da smanji kapacitet solarnih ćelija da prihvate sunčevu svjetlost. Poulsen kaže da je firma Danish Solar Energy Ltd. razvila novu metodu za proizvodnju obojenih solarnih panela. Metoda podrazumijeva postavljanje solarnih ćelija iza posebnog prozirnog filma koji ih pokriva, veoma malo utiče na njihove performanse, a može da se oboji u željenu boju. Cilj istraživanja je da se ova metoda usavrši, ističe Poulsen.Učesnici projekta se nadaju da će na kraju imati novu vrstu solarnih panela koji se mogu prilagoditi različitim zahtjevima većine zgrada i kupaca.\nDa bi novo rješenje zadovoljavalo i estetske standarde u projekat su uključene i arhitekte. Sa novom vrstom solarnih panela moguće je, na primjer, osmisliti logo kompanije sa ugrađenim solarnim ćelijama, tako da logo obezbjeđuje energiju zajedno sa ostatkom krova, a da solarni paneli ne budu vidljivi. Poulsen kaže da je to ideja koju žele da ostvare. Cilj je da se dobiju solarne ćelije koje se mogu obojiti tako da budu slične različitim građevinskim materijalima i da mogu da se prilagode gotovo svim zgradama. Poulsen kaže da projekat uključuje i kombinovanje obojenih solarnih panela sa izolacijom, pri čemu su solarne ćelije opremljene tako da se spriječi gubitak energije.\nNova laboratorija testira rješenja\nProjektna rješenja testiraju su u novoj laboratoriji za solarne ćelije koja je upravo izgrađena u DTU Risø Campus kako bi se istraživačima i privredi omogućilo da razvijaju, naprave i testiraju solarne panele svih vrsta i veličina. Danska se ne može takmičiti u proizvodnji jeftinih solarnih ćelija, ali može da doprinese tehnološkim rješenjima za budućnost kada je riječ o rješenjima za integrisanu gradnju. Poulsen kaže da ova zemlja ima jake kompanije i široko znanje koje od Danske može napraviti lidera u ovoj oblasti ako svi rade zajedno. Sada postoje i optimalni uslovi za testiranje rješenja u novoj najsavremenijoj laboratoriji, dodaje on. Poulsen očekuje da novi solarni paneli u boji budu spremni do 2020. godine.


Hristov Consulting Vesti » Blog Archive » „Ekonometar” i „Biznis magazin” proslavili jedanaest godina postojanja\n„Ekonometar” i „Biznis magazin” proslavili jedanaest godina postojanja\nPovodom jedanaest godina izlaženja časopisa „Ekonometar” i magazina „Biznis” http://www.nirapress.com , osnivač i glavni urednik ovih izdanja Radojka Nikolić sa saradnicima priredila je svečanost u na kojoj je predstavila poslovne rezultate i buduće planove.\nU prisustvu brojnih zvanica, bankara, privrednika i ekonomista dodeljena su priznanja Planeta Biznis u tri kategorije – za uspešno upravljanje kompanijom, za uspešno preduzetništvo i finansijskoj kompaniji za najviši iznos sredstava doniranih društvenoj zajednici u prethodnoj godini.\nGordana Đurđević, suvlasnica i direktorka preduzeća „Slovo”, dobila je nagradu za uspešno preduzetništvo jer je livnicu sa zastarelom tehnologijom uspela da preobrazi u modernu firmu kreativnog dizajna koja pruža i usluge projektovanja, proizvodnje i montaže proizvoda.\nJovanka Jovanović, direktorka kompanije „Robert Boš Srbija”, nagrađena je za uspešno upravljanje kompanijom. Zahvaljujući njenim zalaganjima Srbija je izabrana da „Boš” počne proizvodnju u Pećincima. Sada se „Boš” nalazi među 15 najvećih srpskih izvoznika. Deo izvoza su informaciono-komunikacione tehnologije.\nPriznanje Planeta Biznis za društvenu korporativnu odgovornost dobila je kompanija Uniqa osiguranje Srbija. Ova osiguravajuća kuća je u 2016. godini uložila oko 301.000 EUR u projekte društvene odgovornosti, u donacije i sponzorstva u Srbiji. Uniqa je sredstva u Srbiji uložila u projekte koji neguju sportski duh, u kulturne manifestacije i pružila pomoć centrima za nezbrinutu decu.\nPosted by Hristov Consulting\ton Feb 20th, 2017\tand is filed under Dogadjaji.


Čepurin: Da znaju, preci bi im se prevrtali u grobu - Sputnjik Srbija\n21:28 06 Avgust 2020\nČepurin: Da znaju, preci bi im se prevrtali u grobu\n11:27 07.11.2015 (osveženo 13:05 07.11.2015) Preuzmite kraći link\nRuska Federacija smatra da bi prijem Kosova u Unesko predstavljao kršenje važeće Rezolucije 1244 Saveta bezbednosti Ujedinjenih nacija, rekao je ambasador Rusije u Srbiji Aleksandar Čepurin.\n„Rusija smatra da je stav Srbije zakonit i pravedan i pridaje ovom pitanju veoma veliki značaj. Rusija će podržavati Srbiju u onome što Beograd smatra neophodnim za odbranu svojih nacionalnih interesa“, kazao je Čepurin Tanjugu.\nOn je rekao da se Rusija nikako se ne slaže sa strategijom vršenja pritiska na Srbiju preko Uneska, u okviru dijaloga Beograda i Prištine.\nRuski ambasador je ocenio da pitanje članstva Kosova u Unesku nije jednosmisleno, jer direktno zadire u ingerencije Rezolucije 1244 i bukvalno krši ovu rezoluciju, koju su 1999. godine usvojili svi članovi Saveta bezbednosti Ujedinjenih nacija i koja predstavlja pravni osnov.\n„Kada govorimo o eventualnom članstvu Kosova u Unesko, mi govorimo o pokušajima da se ispolitizuje ova međunarodna struktura. U obrazloženju svog stava podrške Srbiji, Rusija polazi od toga da u skladu sa Rezolucijom 1244 Kosovo nije nezavisna država. Niko nije ukinuo ovu rezoluciju i ona ostaje na snazi u svojstvu obavezujućeg pravnog osnova kosovskog regulisanja“, naveo je ruski diplomata.\nČepurin je istakao da ta rezolucija, pored ostalog, predviđa funkcionisanje privremenih organa samouprave na Kosovu pod kontrolom tamošnjih međunarodnih predstavnika. Saradnja sa kosovsko–albanskim strukturama prema neophodnosti mora da se obavlja preko misije Ujedinjenih nacija, odnosno Unmika.\n„Ove strukture su važan pravni okvir za sve što se dešava u toj pokrajini. Sednice Saveta bezbednosti Ujedinjenih nacija o Kosovu redovno se održavaju svakih pola godine, poslednji put u avgustu. Ove sednice pokazuju da je situacija na ovoj teritoriji daleko od stabilnosti i mora da ostane pod pažljivom međunarodnom kontrolom“, naglasio je ambasador Rusije.\nPored toga, a to je prema Čepurinovim rečima važno upravo u kontekstu Uneska, Kosovo je poznato i izdvaja se po sistematskom uništavanju srpskih kulturnih, istorijskih i verskih spomenika na ovoj teritoriji.\n„Važno je reći da se to dešavalo uz gledanje kroz prste zvaničnih vlasti u Prištini. Prijem Kosova u Unesko je u suprotnosti sa Rezolucijom 1244 i preuranjen je. Pokrajina Kosovo i Metohija, koja je pod upravom UN, ne može da se smatra kao pravno subjektna država i zato ne može da traži članstvo u međunarodnoj organizaciji“, smatra Čepurin.\nOn je istakao da mu se dopada puni slovensko–srpsko–grčki naziv Kosovo i Metohija, jer odražava istorijsku suštinu regiona, a prevodi se kao manastirska crkvena zemlja.\n„Takođe, veoma je važno istaći da su ovi pokušaji da se Kosovo progura u Unesko u skladu sa zahtevom Albanije, u suprotnosti sa osnovnim načelima te organizacije. Oni vode do politizacije ove vodeće humanitarne organizacije i narušavaju kulturu donošenja odluka konsenzusom“, rekao je Čepurin.\nRuski ambasador je naveo da to može da predstavlja presedan nametanja trenutnih političkih interesa užurbanim glasanjem, a takvi trenutni politički interesi vode do donošenja odluka pod pritiskom bilo kojih svakodnevnih političkih rešenja. Takvi koraci bi značajno potkopali ugled Uneska, a članstvo Kosova bi podrivalo temeljna načela organizacije, koja je glavna u svetu u sferi kulture.\n„Postoje određene šanse za sprečavanje ove nepravedne odluke. Srbija i njeni prijatelji aktivno rade na tome. Za prijem Kosova u članstvo potrebno je dve trećine glasova učesnika Generalne konferencije i to je dobro poznato u Srbiji. Važno je znati da se računaju samo glasovi onih koji budu glasali za albanski predlog ili protiv njega, dok se ne računaju uzdržani i oni koji nisu učestvovali u glasanju“, ocenio je Čepurin.\nRuski diplomata rekao je da je za Srbiju važno da umanji broj onih koji bi glasali za albanski predlog i da poveća broj onih koji bi glasali protiv, podsećajući da u okviru nedavnog glasanja u Izvršnom savetu Uneska, suprotno očekivanjima, de fakto većina nije prihvatila zahtev Albanije za prijem Kosova.\n„U ovoj dramatičnoj situaciji 31 država od 48 na ovaj ili onaj način nisu podržali predlog da se ovo pitanje uvrsti u agendu Generalne konferencije. Sa naše tačke gledišta određene šanse za blokiranje kosovske kandidature pruža i varijanta koju je ponudio Beograd. Prema ovom predlogu donošenje odluke moglo bi da bude odloženo“, objasnio je Čepurin, dodajući da je za to potrebna prosta većina glasova prisutnih zemalja.\nPrema njegovim rečima, potrebno je uzeti u obzir da više zemalja, uz pritisak koji se vrši na njih, preferiraju da ne zauzimaju jasan stav po ovom ispolitiziranom pitanju.\n„Oni razumeju da bi glasanjem za albanski predlog naneli značajnu štetu svojim bilateralnim odnosima sa Srbijom, a to je od posebne važnosti ne samo za daleke zemlje, nego i za zemlje u susedstvu Srbije, čije je stanovništvo često prijateljski nastrojeno prema Srbima sa velikim interesovanjem za život u miru i saradnji. Kada bi preci ovih naroda saznali kako glasaju vlasti njihovih zemalja, prevrtali bi se u grobu“, zaključio je Čepurin.\nprotivljenje, Unesko, Aleksandar Čepurin, Srbija\n06/08 20:46 Zašto nitrat koji je razorio Bejrut neće eksplodirati u Srbiji


Reakcija urednice VTV “Banat” | NDNV\nReakcija urednice VTV “Banat”\nPovodom zahteva dvanaest političkih stranaka koje deluju u Vršcu da im se na Televiziji “Banat” obezbed…\nPovodom zahteva dvanaest političkih stranaka koje deluju u Vršcu da im se na Televiziji “Banat” obezbedi ravnopravan tretman u praćenju predizbornih aktivnosti, kako se to čini za listu “Vršačka regija – evropska regija”, oglasila se glavna i odgovorna urednica, v.d. direktora “Banata” Vesna Sretenović. “Hemofarm” nije inicijator i nosilac ideje osnivanja Pokreta “Vršačka regija – evropska regija”, već predsednik Koncerna “Hemofarm” Miodrag Babić, a 12 predstavnika stranaka potpisalo je dopis u kome je izneta ta netačna konstatacija. Miodrag Babić ima pravo da inicira osnivanje pokreta i udruženja, snagom svog autoriteta okupljajući ljude oko svojih ideja, ne krijući se iza veličine firme, navodi se u dopisu Vesne Sretenović.\nTelevizija “Banat”, kaže se dalje u dopisu, nije “Hemofarmova”. Najveći akcionar TV “Banat” je Fondacija “Hemofarm”, koja nije kćerinska kuća Koncerna. “Hemofarm” jeste najzaslužniji što je Vršac dobio prelepu sportsku halu “Milenijum”, ali nije njen vlasnik, već jedan od akcionara. Osvrćući se na navode našeg teksta – “Banat” favorizuje jednu listu?, Vesna Sretenović o kandidatu Pokreta “Vršačka regija – evropska regija” za gradonačelnika Vršca kaže: “Jovica Zarkula nije šef odborničkog kluba Socijalističke partije Srbije, mada nije sporno da je to bio. Pokret “Vršačka regija – evropska regija” okuplja ljude oko ideje razvoja Vršca i regije bez obzira na stranačke, verske, nacionalne i bilo koje druge različitosti”.\n“Na zahtev stranaka za objektivnim i ravnopravnim informisanjem jasno sam precizirala da će u informativnim emisijama o aktivnostima stranaka, udruženja i kandidata svima biti posvećeno isto vreme. Pri tom sam napomenula i cenu sata zakupljenog termina, jer mi ne radimo ništa što nije u duhu profesije i prakse drugih medija”, navodi Vesna Sretenović.\nUrednica “Banata” negativno reaguje i na novinarsku konstataciju da je iz gradskog budžeta prošle godine uloženo poprilično novca u ovu medijsku kuću, pa bi shodno tome ona morala biti u službi svih stranaka i građana.


Vreme 876 - Kad ce izbori: Dogovorili se da se dogovore\nTadićeva Demokratska stranka sa razumevanjem prihvata Koštuničin predlog da se odluka o raspisivanju predsedničkih i lokalnih izbora donese posle 10. decembra\nPredsedničkih i lokalnih izbora će sigurno biti, ali ni posle najnovije razmene stranačkih probnih balona još nije sasvim sigurno da će to biti na proleće sledeće godine – što je u utorak, u vreme nastajanja ovog broja "Vremena", delovalo kao najverovatniji termin.\nCinici su, međutim, dobili uverljive razloge da uživaju u činjenici da su signali međustranačkog razumevanja po pitanju raspisivanja izbora počeli da stižu nakon postizanja dogovora o raspodeli rukovodećih mesta u lukrativnim javnim preduzećima.\nTako je, recimo, Nada Kolundžija, šefica poslaničke grupe Demokratske stranke, sa potpunim razumevanjem reagovala na stav Vojislava Koštunice, lidera Demokratske stranke Srbije, da bi odluku o tome da li će do kraja godine biti raspisani izbori ili promenjen Ustavni zakon trebalo doneti nakon 10. decembra, roka određenog za donošenje odluke o Kosovu. Ona je saopštila da je DS spreman da prihvati argument da nije dobro održati izbore u decembru, ukoliko postoji procena da su pregovori o Kosovu u završnoj fazi, ističući naravno da nije u pitanju "nikakvo popuštanje" te stranke pred zahtevom manjeg koalicionog partnera. I nije se bavila malom logičkom nedoslednošću, u vidu činjenice da se DSS istovremeno zalaže za produžavanje pregovora o Kosovu i nakon 10. decembra i za odlaganje izbora za vreme posle 10. decembra, sve pod izgovorom da je kampanja nedopustiva u vreme donošenja konačne odluke o Kosovu.\nNi idealisti, međutim, nisu ostavljeni na cedilu. Paralelno sa stranačkim prvacima koji veruju u uspešno postizanje dogovora, drugi partijski funkcioneri nastavili su da se uporno zalažu za mnogo puta ponovljene oprečne "principijelne" stavove – da izbora ne sme biti u vreme rešavanja kosovskog pitanja (DSS), odnosno da oni moraju biti raspisani, a najbolje i održani do kraja godine, u skladu sa Ustavnim zakonom (DS). Potpredsednik DS-a i ministar pravde Dušan Petrović tako je u ponedeljak još jednom izrazio "duboko uverenje" da izbore – i to i predsedničke i lokalne i pokrajinske – treba održati do kraja godine. Petrović veruje da nije problem ni činjenica da zakoni neophodni za održavanje izbora nisu doneti, i da je ostalo dovoljno vremena i za obavljanje tog posla i za izbornu kampanju.\nPrema Ustavnom zakonu, naime, predsednički, lokalni i pokrajinski izbori trebalo bi da se raspišu do 31. decembra, odnosno najkasnije 60 dana nakon usvajanja određenih zakona. Oliver Dulić, predsednik Skupštine Srbije (i član DS-a), saopštio je krajem prošle nedelje da je petnaestak dana ranije ministrima uputio pismo kojim ih podseća da su dužni da u skupštinsku proceduru pošalju zakone na koje ih obavezuje Ustavni zakon. Dulić je od vlade tražio i informaciju o tome dokle se stiglo sa pisanjem ključnih zakona, ali, bar do utorka, nikakvog odgovora nije bilo. Cinici s početka teksta, međutim, verovatno bi ocenili da, bar kad je najinteresantniji od iščekivanih zakonskih predloga u pitanju (zakon o predsedniku Republike), ne bi trebalo sumnjati da će on biti gotov čim se donese politička odluka za to. Pisanje tog zakona, naime, u pouzdanim je rukama – o njemu se stara Zoran Balinovac, direktor vladinog Sekretarijata za zakonodavstvo, član DSS-a, bivši član JUL-a i jedan od autora najrepresivnijih zakona iz vremena Slobodana Miloševića (o informisanju i o terorizmu).\nPojavila se i informacija da bi ključne političke odluke vezane za izbore trebalo da se donesu u paketu sa odlukom o budućem sastavu nedostajećeg Ustavnog suda, i to "na najvišem nivou". A to bi trebalo da se desi dosta brzo, jer bi već napisani zakon o Ustavnom sudu pred poslanicima mogao da se nađe krajem sledeće sedmice. Paket će, u svakom slučaju, biti pozamašan – u njemu bi, recimo, trebalo da se nađe i rešenje o izbornom sistemu po kome će se održati lokalni izbori, kad jednom i na njih dođe red. Ministar za lokalnu samoupravu i državnu upravu Milan Marković (DS) već je saopštio da je gotov predlog zakona koji propisuje većinski izborni sistem – sa čim se koalicioni partneri DSS i G17 plus nikako ne slažu. Tu će, naravno, biti i dogovor o tome kome bi od dva zainteresovana koaliciona partnera (DS i DSS) trebalo da pripadne mesto gradonačelnika Beograda. Sva je prilika da će se gradonačelnik Beograda, za koga se obično tvrdi da je treći čovek u zemlji, ubuduće birati u Skupštini, a ne na direktnim izborima, čime bi vladajuća koalicija trebalo da izbegne neprijatnost izbornog sukoba sa radikalom Aleksandrom Vučićem.\nU iščekivanju konačnog dogovora na "najvišem nivou" (možda i uz učešće radikalskog šefa Tomislava Nikolića, za šta se zalažu DSS i radikali) izborna kampanja je, reklo bi se, već počela. Najavljuju se kandidature (pored odavno zainteresovanog Velimira Ilića, kandidaturu je najavio i Čedomir Jovanović), objavljuju se rezulati istraživanja o popularnosti stranaka i predsedničkih kandidata, pripremaju se nove nòvine, razmenjuju uvrede, puštaju razni probni baloni i "hvataju" odgovarajuće predizborne pozicije.\nKljučni potez je, reklo bi se, na Tadićevom DS-u: ta stranka bi morala u narednim danima da nađe neki uverljiv način da demantuje ocenu koja se odmah posle pomirljive najave odlaganja odluke o izborima za 10. decembar pojavila u medijima i koja, zapravo, predstavlja samo ažuriran već raširen stav o nesposobnosti demokrata da se nose sa Koštunicom. "Tadićevci po treći put u poslednjih godinu dana pretrpeli politički poraz od DSS-a", pisao je u utorak tabloid "Press", podsećajući na činjenicu da je Tadić prvo krajem prošle godine neuspešno tražio da se u decembru 2006. održe i predsednički i parlamentarni izbori, pa je posle izbora neuspešno tražio mesto premijera za svoju stranku, najjačeg partnera u koaliciji, da bi, sada, pred propašću bio njegov zahtev da se predsednički izbori održe do kraja godine.\nPostoji, naravno, još jedna teška opcija – da, ukoliko se dogovor ipak ne postigne, predsednik Skupštine iskoristi svoje ovlašćenje i zakaže izbore do kraja godine. Rizik od bojkota tako raspisanih izbora možda i ne postoji (radikali su najavili da će učestvovati na izborima kad god oni budu raspisani, iako smatraju da je bolje da to bude sledeće godine), ali bi Tadić, kao predsednički kandidat, najpre morao da preuzme rizik teške borbe sa Nikolićem u koju bi verovatno ušao bez (u vreme formiranja koalicije obećane) podrške DSS-a. U tu računicu spadaju i rizik od osporavanja legitimiteta rezultata tako održanih izbora, rizik od razvrgavanja vladajuće koalicije, rizik gubitka pozicija u javnim preduzećima...


PETROVIĆ - Po prvi put ćemo prazničnu atmosferu osjetiti na ulicama Trebinja | Trebinje Live\nPETROVIĆ - Po prvi put ćemo prazničnu atmosferu osjetiti na ulicama Trebinja\nGrađani Trebinja će po prvi put poslije dugo godina osjetiti prazničnu atmosferu na ulicama grada, jer će od sredine decembra biti organizovan "Zimzograd", a i novogodišnja dekorativna rasvjeta zasijaće kao nikada do sada, poručio je danas gradonačelnik Trebinja Luka Petrović.\nOn je kazao da će Zimzograd, po uzoru na Banjaluku, biti smješten u centru Trebinja, gdje će privatni preduzetnici, javna preduzeća i bratski gradovi izložiti svoje proizvode.\nIpak, Zimzogradu će se najviše obradovati najmlađi Trebinjci, kojima nova gradska vlast sprema posebno iznenađenje.\n"Ovo će biti jedinstvena prilika da po prvi put zajedno sa građanima na sređenim i ukrašenim ulicima osjetimo prazničnu atmosferu", kazao je Petrović za TrebinjeLive.info, navodeći da će Trebinje ove godine sijati uz novogodišnje ukrase kao nikada do sada.\nGlavni cilj je, poručio je novi gradonačelnik, da Trebinje postane otvoren grad za djecu i porodice, da ljudi osjete dobrotu i radost praznika.\nS obzirom na stanje u gradskom budžetu, cijeli projekat će biti na volonterskoj osnovi, a skoro sve će biti donirano od dobrih ljudi koji žele dobro Trebinju.\n"Praznična atmosfera na ulicama Trebinja privući će i stanovnike regije, ali i turiste koji Novu godinu žele da proslave upravo u našem gradu", rekao je Petrović u izjavi za naš portal.\nInače, Zimzograd je zimski grad u centru Banjaluke koji ima za cilj promociju pozitivnih emocija povezanih sa mnogobrojnim praznicima u periodu održavanja.\nTo podrazumijeva pružanje zabave za sve generacije u praznične dane, promociju tradicionalnih vrijednosti, kao i turističku prezentaciju Banjaluke i promociju privrednih i sportskih brendova Republike Srpske.\nGrađani imaju samo riječi hvale za nove ideje Gradske uprave. Svemu, kažu, daju podršku, jer u Trebinju do sada nije bilo praznične atmosfere na ulicama.\nFRANCUZI ZAINTERESOVANI ZA OTVARANJE TEKSTILNE FABRIKE\nPredstavnici jednog preduzeća iz Francuske uskoro će posjetiti Trebinje i gradonačelnika Luku Petrovića, a tema razgovora biće otvaranje tekstilnog proizvodnog pogona koji bi trebao da zaposli oko 150 radnika, najavio je Petrović.\nKako je kazao, za otvaranje tekstilnih pogona zainteresovano je još nekoliko preduzetnika.\n"Svako radno mjesto za nas je zlatno i nijedno nećemo odbiti", poručio je Petrović, dodajući da je stanje u tekstilnoj fabrici "Trendteks" neodrživo, ukoliko se ne uvaže zahtjevi radnika.\nPetrović je rekao i da će se uskoro sastati i sa vlasnikom "Svislajon Takova" Rodoljubom Draškovićem, kako bi razgovarali o novim investicionim projektima i realizaciji već započetih na području Trebinja.\n"Gospodin Drašković je najznačajniji investitor u Trebinju. Podržaćemo ga mnogo više nego prethodna gradska vlast", napomenuo je gradonačelnik Trebinja.


U Japanu ukinuto vanredno stanje - Svet - Dnevni list Danas\nPočetna » Svet » U Japanu ukinuto vanredno stanje\n0Piše: Beta-AFP 25. maja 2020. 11.53\nFoto: EPA-EFE/TOMOHIRO OHSUMI\n„Imali smo veoma restriktivne kriterijume kako bismo ukinuli vanredno stanje. Procenili smo da su ti kriterijumi ispunjeni. Danas ukidamo vanredno stanje u celoj zemlji“, rekao je japanski premijer na konferenciji za novinare koju je prenosila televizija.\n„Ne možemo potpuno eliminisati korona virus na nulu. I dok se vanredno stanje ukida moramo čvrsto preduzimati preventivne mere zasnovane na našem novom načinu života“, rekao je on.\nJapan, Korona virus, sinzo abe, Vanredno stanje